Eksplozija u Bejrutu: Broj žrtava dostigao 200, ulični protesti se nastavljaju - BBC News na srpskom - Dnevni list Danas\nPočetna » BBC News na srpskom » Eksplozija u Bejrutu: Broj žrtava dostigao 200, ulični protesti se nastavljaju\n0Piše: BBC News na srpskom 10. avgusta 2020. 12.57\nBroj poginulih u velikoj eksploziji u Bejrutu, glavnom gradu Libana, veći je od 200, prema rečima zvaničnika.\nPolicija u tom gradu sukobila se u nedelju sa demonstrantima koji su ljuti na vladu zbog odgovora na katastrofu.\nOstavka jednog ministra i nekoliko poslanika nije umanjila bes stanovništva.\nU nedelju uveče sukobi policije i demonstranata izbili su drugu noć zaredom.\nU subotu je je grupa demonstranata, skandirajući anti-vladine slogane i paleći sliku predsednika Mišela Auna, ušla u zgradu Ministarstva spoljnih poslova i pozvala ostale da okupiraju i druga ministarstva.\nLibanski mediji citiraju Crveni krst koji navodi da je oko 110 ljudi povređeno tokom demonstracija.\nPredsednik Libana Mišel Aun odbio zahteve za međunarodnom istragom, izjavivši kako će država sama sprovesti istragu i otkriti da li je „možda bila podmetnuta bomba“.\nOni su tada poručili da novac treba „isporučiti direktno stanovnicima Libana“.\nMakron je ranije rekao da neće dozvoliti da pomoć ode „u korumpirane ruke“.\nLibanska vojska otkazala je spasilačku akciju u luci, epicentru eksplozije koja se dogodila 4. avgusta.\nPredsednik i premijer Libana izjavili su da je 2.750 tona amonijum nitrata – koji se koristi za đubrivo, ali i u proizvodnji eksploziva – bilo skladišteno u luci bez poštovanja ikakvih bezbednosnih mere od 2014. godine, kada je tovar prebačen sa zaplenjenog broda.\nPredsednik Aun je rekao da će biti sprovedena detaljna istraga i da će „odgovorna lica biti najstrože kažnjena“.\nAun je takođe rekao da će vladina istraga razmotriti tri mogućnosti: nemar, nesreću ili ono što je nazvao „spoljnim uticajem“ – upotreba bombe ili rakete.\nUhapšena je 21 osoba – među njima i Badri Daher, generalni direktor carinske uprave Libana.


Beogradski glas (Beta) – Vršilac dužnosti direktora Elektroprivrede Srbije (EPS) Milorad Grčić kaznio je 23 zaposlenih zbog propusta u radu čije su posledice i pad Srbije na Duing biznis listi Svetske banke i prekidi u snabdevanju električnom energiju u beogradskim naseljima Kotež i Krnjača, saopštio je EPS.\nIstraga unutrašnje kontrole je pokazala da su pojedini zaposleni odgovorni za kršenje procedura za izdavanje dozvola za priključenje na elektro mrežu i kašnjenje u izdavanju dozvola zbog čega je Srbija, između ostalog dobila nižu ocenu Svetske banke, piše u saopštenju.\nDodaje se da su pojedini umešani i u korupciju i protiv njih su podnete krivične prijave, a deo zaposlenih kažnjen je zbog loših rezultata u smanjenju gubitaka i krađe električne energije.\nNa osnovu rezultata istrage Nadzornom odboru EPS-a predloženo je da se smene Ljubiša Krunić, direktor ED Centar Beograd, Dragan Jeknić, direktor ED Banovo Brdo, Ivan Ilić, direktor ED Zemun, Nenad Milošević, direktor ogranka Niš, Goran Nikolić, direktor ogranka Vranje, Stevica Cigulov, direktor ogranka Zrenjanin i Borko Golubović, direktor ogranka Prijepolje.\nSmenjeni su i na niže pozicije prebačeni Slobodan Petrović, referent pregleda i spojeva ED Centar Beograd, kao i Rade Mirović, samostalni referent pregleda i spojeva ED Banovo Brdo, Siniša Porodinčević, referent pregleda i spojeva i Ivan Marković, takođe iz ED Banovo Brdo.\nTakodje, smenjeni su i na niže radne pozicije prebačeni Dušan Anđelković, koordinator ODS Niš, Dragan Đorić, šef Službe za planiranje i investicije i Igor Todorović, direktor Sektora za planiranje i investicije u Nišu, Vladica Aleksić, direktor odseka za tehničke usluge Vranje, Dragan Đokić, vodeći stručni saradnik za podršku tržištu i smanjenje gubitaka u Loznici i Milan Škipina iz odseka za tehničke usluge Zrenjanin.\n„U EPS-u neće biti zaštićenih i svi odgovorni za propuste biće kažnjeni. EPS će nastaviti sa unapređenjem poslovanja i investicijama u razvoj infrastrukture doprinosiće jačanju ekonomije Srbije i boljem standardu svih građana“, rekao je Grčić.\nZbog problema sa snabdevanjem u Kotežu i Krnjači Nadzornom odboru je predloženo da bude smenjen Srđan Jeftić, direktor Elektrodistribucije Krnjača, dok su smenjeni i na niže pozicije prebačeni Nebojša Radovanović, direktor Tehničkog centra Krnjača, Aleksandar Sknepnek, šef službe u odseku Kalemegdan, Boris Petrović, šef službe, Jordan Kaličanin, pravnik i Nebojša Radovanović, glavni inženjer u Sektoru za planiranje i investicije Kalemegdan.\nKako je objašnjeno, zbog nezakonitog pokušaja priključenja na elektromrežu nelegalno izgradjenog objekta koji nema uslove za priključenje, tokom vikenda je dolazilo do prekida snabdevanja električnom energijom, u više navrata, a. ekipe lokalne distribucije su sva tri dana izlazile na teren i otklanjale kvarove na većem broju lokacija što je dodatno bilo otežano ranijom nelegalnom gradnjom objekata.\n„Čim smo saznali za problem, preduzete su hitne mere da se reši i odmah u nedelju je obezbeđeno stabilno snabdevanje električnom energijom sa stanovnike Koteža i Krnjače. Odgovorni za propust koji su zaposleni u EPS-u i Operatoru distributivnog sistema EPS Distribucija kažnjeni su smenom. Sprovešćemo detaljnu unutrašnju istragu i na osnovu tih rezultata pokrenuti i sve eventualne postupke da krivci budu kažnjeni u skladu sa zakonom“, rekao je Grčić.\nEPS je podsetio da je nedavnim izmenama propisa omogućeno da samo ozakonjen objekat može biti priključen na elektromrežu, a ne objekti za koje postoji potvrda da su u postupku legalizacije.\nOznakeElektroprivreda Srbije EPS havarija Naslovna-centar Naslovna-traka smene


BBC: Šta može da se očekuje od Kremlja u 2016?\nM. D.\t 5. januara 2016. 06:00\nDugoročni ciljevi ruskog predsednika Vladimira Putina po pitanju spoljne politike u 2016. godini ne bi trebalo da se menjaju i on će nastaviti da traga za novim saveznicima među populističkim političarima u Evropi, naveo je Bi-Bi-Si (BBC) u opširnoj analizi šta bi moglo da se očekuje od Kremlja u ovoj godini.\nPotencijalni “Bregzit” – istupanje Velike Britanije iz EU, biće viđen u Moskvi kao još jedno moguće slabljenje evropskog projekta, koje bi Rusiji moglo da otvori nove mogućnosti, ocenjuje BBC.\nLavrov i Tilerson telefonom o saradnji i krizi u Siriji\nRuski ministar spoljnih poslova Sergej Lavrov će nastaviti da vrši pritisak za iznalažnje političkog rešenja za krizu u Ukrajini, kroz proces iz Minska, i krize u Siriji, kroz ono što Moskva sada naziva Bečkim procesom. Ali, predviđanja oko toga nisu baš najbolja, navodi se u analizi BBC.\nSankcije zapadnih zemalja su sada produžene do jula. Takva nelagodna status kvo situacija bi mogla istočnu Ukrajinu da pretvori u još jedan “postsovjetski zamrznuti konflikt”, koji bi mogao da traje decenijama, ocenjuje BBC.\n“I, iako je predsedniku Putinu očajnički potreban mirovni sporazum da bi mogao sebe vojno da izvuče iz Sirije, zasad nije jasno koliko se ruski uticaj proširio”, navodi BBC.\nIpak, najvažnija stvar za Rusiju ove godine mogle bi da budu domaće teme, a ekonomska situacija poziva na otrežnjenje, smatra BBC.\nPutin tvrdi da je najgori deo ekonomske krize okončan i ukazuje na rekorde u žetvi i proizvodnji mlečnih proizvoda mleka kao na dokaz da Rusija već izvlači dobrobit od “pronalaženje zamene uvoznoj robi”, što je posledica zapadnih sankcija.\nKada se na to doda briga Kremlja zbog mogućih napada ekstremista Islamske države na ruskoj teritoriji, deluje kao neizbežno da će 2016. više nego ikada biti godina “tvrđave Rusije”, zaključuje BBC.\nrusijaSergej LavrovVladimir Putinkremljukrajina\nOvo su sve puste želje Zapada, koliko se vidi iz teksta isto toliko zapadno orjentisanog novinara.\nKada Srbija uđe u Evropsku uniju, Unija će se raspasti.


,,Ana Karenjina'' najbolja predstava 41. Borinih pozorišnih dana\nKultura 28 oktobar 2021\nPredstava ,,Ana Karenjina'' Novosadskog pozorišta najbolja je predstava u celini na 41. Borinim pozorišnim danima u Vranju, odluka je žirija u sastavu Milena Pavlović, glumica, Vladimir Lazić, reditelj i Zoran Maksimović, teatrolog.\nOvo je saopšteno sinoć nakon što je publika videla poslednju predstavu takmičarskog programa festivala. Stručni žiri odlučio je da nagradu za dramaturgiju, dramatizaciju ili adaptaciju dodeli Zlatku Pakoviću, za dramatizaciju romana Enesa Halilovića u komadu ,,Ako dugo gledaš u ponor'', Regionalnog pozorišta u Novom Pazaru.\nNagrada ,,Borisav Stanković'' za najbolju mušku ulogu pripala je Arpadu Mesarošu, za ulogu Vronskog u predstavi ,,Ana Karenjina'', a za najbolju žensku ulogu Marti Bereš za lik Ane u istom komadu.\nPo oceni publike najbolja predstava ovogodišnjeg festivala je ,,Ako dugo gledaš u ponor'' Regionalnog pozorišta Novi Pazar, koja je dobila ocenu 4,89 i kojom je završen takmičarski deo festivala.\nNovopazarski ansambl prvi je dobitnik novoustanovljene nagrade koja nosi ime nekadašnjeg upravnika vranjskog pozorišta i osnivača Borinih pozorišnih dana, Radoslava Radivojevića.\nNagrade laureatima biće uručene večeras, poslednjeg dana festivala, kada će u čast nagrađenih glumci Narodnog pozorišta Priština izvesti predstavu ,,Placebo'', po tekstu Aleksandra Jugovića u režiji Isidore Goncić.


Nacionalna služba za zapošljavanje - Događaji - Ugrinovačkim privrednicima predstavljeni programi podrške \nUgrinovačkim privrednicima predstavljeni programi podrške\nBeograd | Događaj, 13. мај 2019.\nPredstavnici Gradske opštine Zemun i beogradske filijale Nacionalne službe za zapošljavanje organizovali su u petak, u prostorijama Mesne zajednice Ugrinovci, tribinu namenjenu lokalnim privrednicima, ali i nezaposlenim sugrađanima.\nTom prilikom, poslodavci i nezaposlena lica mogli su da dobiju informacije o svim mogućnostima korišćenja bespovratnih podsticajnih finansijskih sredstava koje, uz podršku Opštine Zemun, nude Nacionalna služba za zapošljavanje i Fond za razvoj Republike Srbije.\nOkupljeni Ugrinovčani saznali su tokom tribine i nešto više o mogućnostima sticanja početnog radnog iskustva, poput programa stručne prakse i pohađanja kurseva NSZ koji omogućavaju brže zapošljavanje, a informisani su i o javnim pozivima i olakšicama drugih institucija, odnosno izvorima finansiranja.\nNa tribini je predstavljena i brošura „Preduzetnički kompas“ koju je publikovala Opština Zemun, a reč je o kompletnom vodiču za preduzetnike, sa ažuriranim kontaktima krovnih institucija, izvorima finansiranja, co-working prostorom, organizacijama i programima podrške, savetima, korisnim linkovima i mapama lokacija na kojima se obavljaju administrativni poslovi. Brošura sadrži i detaljne informacije o registraciji i knjigovodstvu, savete u vezi sa biznis planovima, tržištem, konkurencijom, prodajnom i marketing strategijom.


"Vekovi Bača" - razvojni projekat integrativne zaštite nasleđa - Dnevni list Danas\nPočetna » Kultura » „Vekovi Bača“ – razvojni projekat integrativne zaštite nasleđa\n„Vekovi Bača“ – razvojni projekat integrativne zaštite nasleđa\n„Ne može se sve to imati, a biti siromašan“, svojevrsni je credo projekta „Vekovi Bača“ čiji je nosilac Opština Bač, a koordinator Zavod za zaštitu spomenika kulture Vojvodine. Radi se o petogodišnjem projektu koji je osmislila Slavica Vujović, arhitekta-konzervator iz Pokrajinskog zavoda za zaštitu spomenika kulture.\n„Ne može se sve to imati, a biti siromašan“, svojevrsni je credo projekta „Vekovi Bača“ čiji je nosilac Opština Bač, a koordinator Zavod za zaštitu spomenika kulture Vojvodine. Radi se o petogodišnjem projektu koji je osmislila Slavica Vujović, arhitekta-konzervator iz Pokrajinskog zavoda za zaštitu spomenika kulture. Protekla godina bila je i prva godina realizacije ovog projekta koji je zamišljen da se sprovede u tri faze: istraživanje, planska dokumentacija i marketing, zatim konzervacija, restauracija i revitalizacija te podrška lokalnoj zajednici, razvoj turističkih potencijala i upravljanje.\nIzuzetno bogat kulturnim dobrima, Bač koji je osoben i po tome što ima čak 43 kilometra dugu obalu Dunava sa zapadne strane, razlozi su što je ovaj projekat prihvaćen od teritorijalnog pakta i što će „Auto, Beliće, Korleoneze“ sa Sicilije tretirati ovaj projekat kao model projekat za razvoj lokala. „Vekovi Bača“ proizlašli su iz aktivnosti na istraživanju, konzervaciji, restauraciji i revitalizaciji tvrđave u Baču sa podgrađem kao nukleusa projekta, ali i drugih kulturnih dobara poput manastira Bođani i Franjevačkog samostana. Ovo retko, jedinstveno i autentično multikonfesionalno nasleđe i u velikoj meri sačuvan istorijski, kulturni pejzaž nisu dosad u dovoljnoj meri prepoznati kao prednost i specifičnost područja, ali bi sa realizacijom projekta „Vekovi Bača“ morali da dovedu do njihove krajnje integracije u razvojne procese ove opštine koja broji 17.000 stanovnika.\n– Reč je o projektu koji predstavlja novinu u tretmanu kulturnih dobara. On i jeste razvojni i time je povećana i odgovornost za očuvanje kulturnih dobara, a zalazi i u druge sfere osim restauratorskih. Dakle, ovim projektom ne samo da ćemo raditi na očuvanju vrednih kulturnih dobara već ćemo ući i u sfere koje paralelno mogu egzistirati na osnovu ovog kulturnog resursa Bača. Stoga je od izuzetnog značaja što je opština Bač prihvatila da bude nosilac projekta jer, na kraju krajeva, sve to i ostaje njima i može da poboljša njihov standard i život uopšte. Naravno da rezultat svega treba da bude otvaranje mnogih radnih mesta za meštane, kao i razvoj turizma. Inicijalna sredstva za projekat, tri miliona dinara, dao je Sekretarijat za obrazovanje i kulturu Izvršnog veća AP Vojvodine, a Ministarstvo za kulturu Republike Srbije će finansirati pojedinačne akcije u okviru projekta, na primer, renoviranje tvrđave u Baču. U okviru projekta osnovan je i Fond za očuvanje kulturno-\n-istorijske baštine „Vekovi Bača“ i Fond je već u ovoj prvoj godini uspeo da kupi jednu kuću u podgrađu tvrđave. Cilj nam je da u podgrađu zaživi nekoliko punktova – etnokuće u kojima bi se organizovale radionice, kako bi se razvijao turizam. Kulturna dobra moraju postati aktivni razvojni faktor opštine Bač i mi ćemo iz Pokrajinskog zavoda za zaštitu kulturnih spomenika njima pomoći u tome – istakla je Slavica Vujović, autorka i koordinatorka projekta „Vekovi Bača“.\nFranjevački samostan poseduje izuzetno vredne slike iz 17. veka koje su do početka realizacije ovog projekta bile u veoma lošem stanju.\n– Uradili smo hemijsko-tehnološke analize i time završili ispitivačke radove slika, kipova i oltara Franjevačkog samostana u Baču. Za slike smo uradili i mere tehničke zaštite, fotografisali smo 41 sliku i uradili preventivnu zaštitu fiksiranja, popisali smo svaku i napravili opis i sa stanovišta istorije umetnosti i sa stanovišta konzervacije. Pored kompletnog elaborata o merama tehničke zaštite, uradili smo jednu sliku u potpunosti kako bismo pokazali fratrima iz samostana kako će na kraju izgledati celokupna obnova kulturnog blaga iz samostana. U 2007. treba da uradimo četiri slike koje su najoštećenije i koje su pravi izazov za restauraciju i konzervaciju – izjavio je za Danas Mario Vuknić, rukovodilac restauratorsko-konzervatorskih radova u Franjevačkom samostanu.\nKrajevi koji imaju takve prirodne i kulturološke resurse ne mogu biti siromašni. Nakon 2010. Bač bi trebalo da postane jedna od turističkih atrakcija Vojvodine, a time bi iz ove opštine bio smanjen odliv mladih ljudi koji ga napuštaju ne videći perspektivu u svom zavičaju.


IDEA NA WEBIZ KONFERENCIJI U ZRENJANINU - Retail Serbia Forum - Retail Serbia\n4 godina 9 meseci pre\t#1341 od Zarko\nIDEA NA WEBIZ KONFERENCIJI U ZRENJANINU je kreirao Zarko\nU želji da doprinese edukaciji mladih ljudi, razmeni znanja i većoj primeni savremenih tehnologija, IDEA je petu godinu zaredom bila ponosni sponzor WEBIZ konferencije u Zrenjaninu.\nDa bi konferencijski program protekao što ugodnije, IDEA je za sve učesnike obezbedila degustaciju najlepših K Plus proizvoda i Matrix aktivaciju u okviru koje su posetioci imali priliku da samostalno naprave GIF i šeruju ga na društvenim mrežama. Kreativac koji je osvojio najveći broj lajkova nagrađen je K Plus poklon paketom.\nIDEA je u Zrenjaninu posebnu pažnju posvetila inicijativama od lokalnog značaja za ovaj grad. U okviru kampanje „U srcu Banata” pokrenula je niz društveno odgovornih projekata, među kojima su donacija EKO učionice Osnovnoj školi Žarko Zrenjanin, kao i tradicionalna podrška brojnim manifestacijama kojima je uticala na razvoj kulturnog i društvenog života ovog grada.


Srušio se kran u Kanadi\nNesreća u Kanadi: Srušio se kran, ima žrtava\nPet osoba je poginulo kada se srušio kran sa zgrade visoke 25 spratova u Kanadi, saopštila je policija.\nNesreća se dogodila u ponedeljak u gradu Kelovna, koji se nalazi 390 kilometara istočno od Vankuvera. Reč je o najvećem gradu kanadske provincije Britanska Kolumbija. Radnik koji je bio na kranu još nije pronađen, a policija veruje da je njegovo telo zatrpano u ruševinama, izjavio je policijski inspektor Adam Mekintoš.Kako navodi AP, gornji deo krana se zabio u obližnju zgradu.Džonatan Frajsen, šef „Grupe Misija“, kompanije koja gradi objekat, izjavio je da ne zna šta je izazvalo rušenje krana.Rušenje je prouzrokovalo nestanak struje u većem delu centra, a stanovnici obližnjih naselja su evakuisani, preneo je Tanjug.\nzgrada, kran, rušenje, kanada, nesreća\n08:16 14.07.2021 (Osveženo: 10:07 14.07.2021)\n© AP Photo / Alistair WatersSrušio se kran u Kanadi\nNesreća se dogodila u ponedeljak u gradu Kelovna, koji se nalazi 390 kilometara istočno od Vankuvera. Reč je o najvećem gradu kanadske provincije Britanska Kolumbija.\nRadnik koji je bio na kranu još nije pronađen, a policija veruje da je njegovo telo zatrpano u ruševinama, izjavio je policijski inspektor Adam Mekintoš.\nKako navodi AP, gornji deo krana se zabio u obližnju zgradu.\nDžonatan Frajsen, šef „Grupe Misija“, kompanije koja gradi objekat, izjavio je da ne zna šta je izazvalo rušenje krana.\nRušenje je prouzrokovalo nestanak struje u većem delu centra, a stanovnici obližnjih naselja su evakuisani, preneo je Tanjug.


9. avgusta 2020. – GRAD Kruševac\nNaslovna » 2020 » avgust » 09\nArhiva po danima: 9. avgusta 2020.\nNapredak preko Koćića do prve pobede\n9. avgusta 2020.\tKomentari su isključeni na Napredak preko Koćića do prve pobede 70 Pregleda\nFK Napredak je konačno zabeležio prvu pobedu u prvenstvu Super lige Srbije, protiv Radnika sa 2:1. Kruševljani imali dva jedanaesterca, drugi ostao neiskorišćenNakon poraza od Partizana i Javor Matisa, Napredak je stigao i do prvog trijumfa u aktuelnoj superligaškoj sezoni. U Kruševcu je, bez publike na tribinama, slavio protiv Radnika iz Surdulice sa 2:1. Utakmica je bila čvrsta, igrači su pokazali ...\n9. avgusta 2020.\tKomentari su isključeni na Kako je slavna Milunka Savić pokušala da služi vojsku u Kruševcu 173 Pregleda\nNejednom se pisalo koliko je jedna od najvećih heroina oslobodilačkih ratova Milunka Savić(1890-1973) želela da obuče vojničku uniformu i priključi se srpskoj vojsci, kao i da je to učinila pod imenom Milun, kako se i registrovala na jednom od punktova za mobilizaciju u Beogradu. Mladi poznavalac lokalne istorije, Miloš Stojadinović iz Kruševca ,međutim, pronašao je tokom istraživanja podatak da je ...\n9. avgusta 2020.\tKomentari su isključeni na Novih 9 slučajeva korona virusa 100 Pregleda\nNovih 9 pozitivnih nalaza u Rasinskom okrugu stiglo je iz referentne laboratorije “Vatreno oko” u Nišu, a među njima, osam slučajeva je iz Kruševca, a jedan iz Varvarina.Nije poznato koliko je još uzorkovanih briseva na čekanjuOd početka epidemije, virus je potvrđen u 1.333 jedinstvena slučaja,od čega najviše u Kruševcu-805. Budući da nema novih informacija o novozaraženima u Brusu i Aleksandrovcu, ...\n9. avgusta 2020.\tKomentari su isključeni na Izgradnja COVID bolnice u kasarni Rasina počinje sutra 276 Pregleda\nIzgradnja COVID bolnice u kasarni “Rasina” u Parunovcu počinje sutra, a kako je najavljeno, početku radova prisustvovaće predsednica Vlade Ana Brnabić, ministar odbrane Aleksandar Vulin i ministar zdravlja Zlatibor Lončar. Sa radovima na rušenju i raščišćavanju objekata u krugu kasarne krenulo se krajem julaTom prilikom najavljeno je da će nova bolnička ustanova biti kapaciteta 500 postelja, kao i da će ...\n9. avgusta 2020.\tKomentari su isključeni na U ponedeljak i utorak zaprašivanje komaraca u opštini Varvarin 40 Pregleda\nTretman suzbijanja odraslih komaraca sa zemlje, na području opštine Varvarin biće organizovano u ponedeljak i utorak (10. i 11.avgust). Apel pčelarima da u tom periodu zaštite svoje pčele i košniceU ponedeljak će se u periodu od 18 do 22 časa tretiranje komaraca organizovati u Varvarinu kao i u naseljenim mestima Obrež, Gornji Katun, Donji Katun, Maskare, Bačina, Bošnjane i u ...\n9. avgusta 2020.\tKomentari su isključeni na Dragan Ivanović: Vreme za prvu pobedu 36 Pregleda\nU trećem kolu Super lige Srbije Napredak danas od 19 sati igra protiv Radnika iz Surdulice. – Cilj je da se ne ponove greške sa prethodnih utakmica i da zabeležimo prvu pobedu – najavio je šef struke Napretka Dragan IvanovićUčinak Napretka na startu nove superligaše sezone nije dobar. Izgubljene su obe utakmice, od Partizana i Javora, primljeno je šest a ...\n23. septembra 2020., 05:57\nEvropa u mom dvorištu II\nMinistar Vulin poručio – Socijalna davanja se neće smanjivati\nU avgustu kamp za decu i mlade obolele od dijabetesa


Mundjiu drugi put nagradjen u Kanu, Hoseini i Žoze najbolji glumci\nNagradu za najbolju režiju ovogodišnjeg 69. Medjunarodnog filmskog festivala u Kanu podelili su rumunski reditelj Kristijan Mundjiu za film „Matura“ (Baccalauréat) i francuski sineasta Olivije Asaja za ostvarenje „Personal Shopper“.\nMundjiu, koji je 2007. godine postao prvi rumunski reditelj ovenčan Zlatnom palmom za film „Četiri meseca, tri nedelje i dva dana“, u nagradjenom ostvarenju bavi se korupcijom u rumunskom društvu, dok Asaja priča o mladoj ženi koja traga za nestalim bratom blizancem.\nFilipinska glumica Žaklin Žoze osvojila je nagradu za najbolju žensku ulogu u filmu „Ma Rosa“ svog sunarodnika Briljantea Mendose, u kojem igra sredovečnu ženu prinudjenu da plati veliku sumu novca da bi sebe i supruga spasila zatvora.\nPriznanje za najbolju mušku ulogu dobio je 42-godišnji iranski glumac Šahab Hoseini za socijalnu komediju „Trgovac“ Ašgara Farhadija, koji je nagradjen za najbolji scenario.\nFarhadi je 2011. godine dobio Zlatnog medveda u Berlinu za film „Rastanak“, a potom i Oskara za najbolji strani film, i učestvovao je u trci za Zlatnu palmu 2013. godine sa ostvarenjem „Prošlost“.\nNagrada žirija dodeljena je britanskoj rediteljki Andrei Arnold za film „American Honey“, prvi koji je snimila u SAD. Ona je treći put nagradjena u Kanu, jer je 2006. i 2009. godine takodje dobila nagradu žirija za filmove „Ulica Crveni put“ i „Fish Tank“.\nGran pri Kanskog festivala dobio je film „Juste la fin du monde“ mladog kanadskog reditelja Gzavijea Dolana, sa Gasparom Ilijelom, Vensanom Kaselom i Marion Kotijar u glavnim ulogama, zasnovan na komadu francuskog pisca Žan-Lika Lagarsa, preminulog od side 1995.Komičar Žan-Pjer Leo, predstavnik francuskog „novog talasa“, dobitnik je počasne Zlatne palme, a na ovogodišnjem festivalu predstavio se ulogom Kralja Sunca u filmu „Smrt Luja XIV“.


Odeljenje interne medicine - SPECIJALNA BOLNICA OZREN\nOdeljenje interne medicine (telefon: 018 830 616 lokal 126)\nOdeljenje interne medicine u svojoj oblasti obavlja stacionarnu i specijalističko konsultativnu zdravstvenu delatnost u oblasti lečenja bolesti interne medicine.\nU okviru svoje delatnosti naročito:\n1. Učestvuje u praćenju i proučavanju zdravstvenog stanja hospitalizovanih pacijenata kao i stanovništva, zdravstvene kulture i higijenskih prilika i predlaže mere za njihovo saniranje;\n2. Sprovodi mere zdravstvenog vaspitanja na formiranju ponašanja koje vodi unapređenju i očuvanju zdravlja;\n3. Istražuje i otkriva uzroke pojave i širenja obolenja, kao i načine i mere njihovog sprečavanja, suzbijanja, ranog otkrivanja, efikasnog i kvalitetnog lečenja, rehabilitacije i sprečavanja invalidnosti;\n4. Prati i sprovodi stručno i naučno utvrđene metode dijagnostike, lečenja i rehabilitacije;\n5. Organizuje i sprovodi stručno usavršavanje zdravstvenih radnika, zdravstvenih saradnika i ostalih radnika;\n6. Sprovodi programe zdravstvene zaštite i lečenja pacijenata u stacionarnim i ambulantno polikliničkim uslovima;\n7. Sprovodi mere radi sprečavanja neželjenih komplikacija i posledica pri pružanju zdravstvene zaštite, kao i vreme i opšte sigurnosti za vreme boravka pacijenata u sb Ozren i obezbeđuju stalnu kontrolu ovih mera;\n8. Organizuje i sprovodi mere stalnog unapređenja kvaliteta stručnog rada i unutrašnju proveru tih mera;


Lideri EU počinju razgovore o novom Junkeru - CdM\nLideri EU počinju razgovore o novom Junkeru\nLideri Evropske unije okupljaju se u Briselu kako bi pregovarali o tome ko bi trebalo da predvodi ključne institucije EU u narednih pet godina.\nPredsjednici i premijeri zemalja članica EU sastaće se na večeri na kojoj bi trebalo da izaberu nasljednika Žan Klod Junkera na mjestu predsjednika Evropske komisije.\nOni će vjerovatno razmotriti i kandidate za predsjednika Evropskog savjeta, visoke predstavnice EU za spoljnu politiku i bezbjednost, funkcije koju je do sada obavljala Federika Mogerini, i predsjednika Evropske centralne banke, prenosi AP.\nNjemačka kancelarka Angela Merkel rekla je da želi da se postigne brz dogovor o tome ko bi trebalo da vodi Evropsku komisiju, koja predlaže i sprovodi zakone bloka.\nNa izborima za Evropski parlament, Evropska narodna stranka (EPP) osvojila je najveći broj mandata – 179, ali da bi bila dio vladajuće većine mora da uđe u koaliciju sa nekom drugom strankom koja je osvojila dovoljan broj mjesta.\nDa li će u koaliciju ući sa drugoplasiranom grupom Socijalisti i Demokrate (S&D) ne zna se budući da je njen lider Udo Bulman rekao da je konzervativna EPP izgubila političku moć na jučerašnjim izborima, da ne može da traži kao svoje pravo da bude u većini koja će da odlučuje o tome ko će biti novi predsjednik Komisije.\nTagsbrisel Evropska komisija Evropska unija EU kandidati sastanak Žan Klod Junker


CRNO-BELI U CRVENOM Šaponjić potpisao ugovor sa Benfikom /FOTO/\nDosadašnji fudbaler Partizana Ivan Šaponjić potpisao je ugovor na pet i po godina sa lisabonskom Benfikom, saopštio je portugalski klub.\nBenfika je to saopštila na na svom Tviter profilu, uz dobrodošlicu srpskom fudbaleru. Šaponjić je ove sezone odigrao 25 utakmica za Partizan i postigao pet golova. On je prošle sezone osvojio šampionsku titulu sa crno-belima.\nIgrao je za sve mlade selekcije Srbije, a sa ekipom uzrasta do 20 godina je prošlog leta u Novom Zelandu osvojio Svetsko prvenstvo.


Više o pametnim podacima za Vašu delatnost\nBanke i finansijske institucije se trenutno suočavaju sa velikim izazovima. Novi uslovi u mnogim oblastima zahtevaju nove pristupe i alate kako bismo bili u mogućnosti da nastavimo sa profitabilnim poslovanjem. Privatni klijenti i kompanije nisu lojalni kao što su nekada bili i sve češće menjaju banke. Kako biste obezbedili zadovoljstvo klijenata, važnije je nego ikada pre da stvarno razumete svoje klijente. To vam omogućava da efikasnije komunicirate i kontaktirate klijente u pravo vreme.\nBrze promene u današnjem svetu mogu da imaju velike posledice za male preduzetnike. Povećana konkurencija i cenovni pritisak zahtevaju efikasne procese i fleksibilnost za vođenje profitabilnog poslovanja. Mogućnost procene solventnosti i kreditne sposobnosti kupaca pre nego što ih se prihvati ima direktan uticaj na ukupni rizik vaše kompanije i tok gotovine.\nTelekomunikaciona industrija trenutno prolazi kroz velike promene. Da bi zadovoljili očekivanja kupaca, pronalazili nove izvore prihoda i održali svoju konkurentnost, telekomunikacione kompanije moraju da se prilagođavaju, kako u ponudama tako i u komunikacijama. Preduslov za uspeh je da kompanije budu u stanju da prate brze promene u ponašanju kupaca i da razumeju šta kupci traže.\nPodaci - naš prirodni resurs\nDonosite pametne odluke sa pravim informacijama\nMožemo da naučimo mnogo o svetu oko nas uz pomoć podataka. Razvoj društva koje sve više pokreću podaci je brz. Sa pristupom pravim informacijama u pravo vreme, možemo da donosimo pametne odluke, bez obzira na to da li obavljamo e-trgovinu, bavimo se pitanjima državne uprave ili smo odgovorni za usklađenost sa propisima u banci.\nKorišćenjem podataka možemo da razumemo i tumačimo potrebe naših klijenata i naše okolinu. Možemo da napravimo profitabilnije poslovanje, da postanemo relevantniji u našim komunikacijama, da pravimo tačnije izbore ciljeva i damo prave ponude u pravo vreme.\nSa stalnim pristupom ažuriranim i kvalitetnim informacijama, možemo da budemo sigurni da su naše odluke o riziku i kreditiranju u skladu sa zakonom i takođe imamo mogućnost da se više oslanjamo na automatizovane usluge.\nS pravim informacijama iz izvora sa bogatim i ažuriranim podacima, možemo da donosimo pametne, bezbedne i optimizovane poslovne odluke, bez obzira na to o kojoj industriji se radi.


Italijanski luksuzni brend predstavio je glumicu Eizu Gonzalez kao ambasadorku brenda novom reklamnom kampanjom koju je snimio Greg Swales.\nNa fotografijama Eiza pozira noseći ogrlicu Magnifica Serpenti Crescendo sa dijamantima i smaragdima. Za snimanje, Eizu je stilizovala Elizabeth Saltzman, dok je za šminku bila zadužena Kate Synnott, a za elegantnu frizuru Renata Campore.\n„Izuzetno sam uzbuđena što objavljujem da se pridružujem porodici @bulgari! Neverovatno sam ponosna što sam postala prva latino devojka koja je ambasador prestižnog brenda iz Severne Amerike. Želim da se zahvalim i čast mi je što sam deo tako poznatog italijanskog brenda. Duboko sam zahvalna i oduševljena budućnošću našeg partnerstva“, - napisala je zvezda na Instagramu povodom nove saradnje.


Beograd nikada tiši, ali se ove mašine I DALJE ČUJU - Vesti\nTrenutna situacija u svetu nas je sve poremetila i zadaje nam mnogo muka.\nMnogi ljudi su totalno promenili svoje svakodnevne navike pa se prilagođavaju potpuno drugom načinu života. Međutim, to ne važi baš za sve. Veliki broj ljudi nastavlja da radi kao da se ništa nije promenilo, a neki od njih koji su pravi heroji rade i mnogo više nego inače. Svima njima jedan veliki aplauz i dubok naklon.\nBeograd trenutno nije onakav kakav smo navikli da bude, živahan, bučan, brz i razigran. Ali ne možemo da kažemo da je potpuno stao. Neke aktivnosti u ovom gradu nastavljaju da se obavljaju u istom ritmu.\nUkoliko tražite da iznajmite ili kupite stan, ne dozvolite da vam ova trenutna situacija poremeti baš sve planove.\nPredlažemo vam sledeće:\nI dalje budite aktivni, nemojte da prestanete da pretražujete oglase.\nUkoliko nije postavljena 3D virtuelna tura na našem sajtu, agenta ili vlasnika stana možete zamoliti da vam pošalje detaljan snimak stana kako biste imali što bolji doživljaj.\nKoristite aplikacije koje imaju mogućnost video poziva kako biste virtuelno "prošetali" stanom.\nPogledajte ponudu stanova u Beogradu:\nGrađevinske mašine su i dalje u punoj snazi i prave onu buku na koju smo nekako već i navikli.\nVelika potražnja za stambenim i poslovnim kapacitetima dovela je do toga da se u Beogradu neprestano grade novi objekti, istovremeno na više lokacija, čega su svesni svi koji se nalaze u glavnom gradu. Nemoguće je ne primetiti velika gradilišta i glomazne mašine, kao i reku građevinskih radnika, koji se svakog jutra slivaju ka centralnim gradskim opštinama.\nZa vas smo istraživali gde se nalaze gradilišta po Beogradu, u kojim delovima grada i u kojim naseljima, u kojim ulicama se grade velike zgrade i kako se zovu projekti čiji su one deo.\nEast Side - savremen dizajn i mnogo prirodne svetlosti\nEast Side predstavlja poslovno – stambeni kompleks lociran na teritoriji opštine Zvezdara, blizu istočne beogradske kapije. Njegove ’’granice’’ čine ulice Mirka Sandića, Živka Davidovića i Luneta Milovanovića. Kada bude završeno, ovo naselje će imati 6 zgrada, postavljenih tako da će se u okviru kompleksa formirati veliki park, sa igralištima i mnoštvom različitih sadržaja namenjenih deci. Poseban naglasak, prilikom projektovanja kompleksa, dat je na savremenom dizajnu i funkcionalnosti, a posebno se vodilo računa o tome da objekti budu prirodno osvetljeni. Završetak gradnje planiran je tokom juna 2020. godine, do kada će biti izgrađeno 347 stanova ukupne površine od 33984 kvadrata, pri čemu će budućim stanarima na raspolaganju biti 351 garažno mesto.\nGreen Hill – Dedinje\nGreen Hill je kompleks rezidencijalnog tipa, pri čijem je projektovanju ideja vodilja bila povezivanje prirodnog okruženja na lokaciji i moderne arhitekture. Ambijentom dominiraju prirodni materijali, pre svega kamen i drvo, sa velikim staklenim površinama koje omogućavaju ulazak velike količine svetlosti. Kompleks se sastoji od 6 rezidencija. Sve rezidencije će imati podzemne garaže i velike ostave. Poseban akcenat stavljen je na bezbednost jer je celo naselje ograđeno, sa video nadzorom i planiranim fizičkim obezbeđenjem. Adresa ovog kompleksa biće ulica Dr Vojislava Stojanovića, koja se nalazi u rezidencijalnom području Dedinja.\nKapija Vračara - još 250 stanova u Južnom Bulevaru\nOvaj objekat se nalazi u ulici Južni Bulevar 112 i njegova ukupna površina je oko 40 hiljada metara kvadratnih. Ovaj stambeno – poslovni kompleks se sastoji iz sedam nadzemnih i tri podzemne etaže. Podzemne etaže su predviđene za parkiranje vozila a nadzemne su podeljene u 3 lamele – A, B i C, koje su povezane pasarelama dekorisanim različitim ukrasnim biljkama. Objekat će imati više od 250 stanova, a za poslovni prostor su rezervisana prizemlja i pojedini delovi prvih spratova. Na delovima krovova biće zasađeno zelenilo, fasada će predstavljati kombinaciju opeke i savremenih materijala, a u okviru kompleksa je predviđeno i postavljanje pešačkih staza od behaton ploča i kamena, zelenih površina i dva igrališta za decu.\nBelim Garden - stanovi prve klase sa privatnim parkom i opremom za rekreaciju\nLokacija objekata koji zajedno čine Belim Garden biće Blok 65 - Airport city, raskrsnica ulice Bulevar Heroja sa Košara i ulice Tošin bunar. Ovaj kompleks će imati 237 stanova i 20 lokala, a od ukupnih 50 hiljada metara kvadratnih, 3500 je namenjeno za poslovni prostor. 473 parking mesta biće raspoređena u garaži na dva nivoa, dok će dodatnih 27 na otvorenom biti na raspolaganju posetiocima. Pri opremanju stanova planirano je postavljanje hrastovog parketa prve klase i vrhunske španske i italijanske keramike, a po završetku radova kompleks će krasiti i privatni park, posebno uređen vrt i trim staza.\nDorćol Centar će imati i spa i fitnes centar\nOvaj kompleks biće smešten između ulica Cara Dušana, Skenderbegove i Knićaninove, na Dorćolu u neposrednoj blizini Skadarlije i Kalemegdana. Dorćol centar će imati 4 ulaza, od kojih će svaki biti opremljen prostorom za prijem i portirnicom, sa po dva lifta. Ovi luksuzni liftovi će povezivati stanove sa podzemnom garažom koja će se prostirati na tri nivoa, kao i sa prostranim podzemnim stanarskim ostavama. Predviđeno je da se garaži pristupa kroz dva velika ulaza iz Knićaninove ulice. Unutar ovog kompleksa nalaziće se i veliki spa i fitnes centar kome će biti moguće pristupiti kroz sva 4 ulaza.\nGreen Palace sa pogledom na Dunav\nU centru beogradske opštine Stari Grad, ulici Venizelsovoj, broju 58, biće smeštena nova energetski efikasna zgrada sa panoramskim pogledom na Dunav. Objekat će imati 27 stanova, prizemlje je rezervisano za lokale, a na prvom spratu nalaziće se pet apartmana predviđenih za poslovni prostor. Iznad pomenutog sledi pet spratova sa po pet stanova i konačno, na vrhu, dva penthouse apartmana. U svakoj stambenoj jedinici biće instaliran smart sistem i ugrađena blindirana vrata renomiranih proizvođača. Podzemna garaža prostiraće se na dva nivoa i biće opremljena auto liftom.\nGradsko naselje Višnjičko polje će u svom okviru, kao poseban blok 8b, imati kompleks Sunnyville, sa 215 stanova i 6 lokala, ukupne površine od 24600 metara kvadratnih. Pristup kompleksu biće moguć direktno sa Slanačkog puta preko saobraćajnice Nova 7. Između zgrada planirano je formiranje zelenih površina, a poseban akcenat biće stavljen na pristup za hendikepirane i osobe sa dečijim kolicima. Biće obezbeđeni splinker sistem i sistem za dojavu požara u garaži, grejanje oluka i noćni nadzor, kao i briga o zelenilu i održavanju kompleksa.\nRazgledanje stana uživo za vreme vanrednih mera\nGde u Beogradu možete kupiti stan do 50000 evra?\nU kom delu Beograda je najbolje kupiti stan?


Šarović: Dodiku nije istinski stalo do Republike Srpske! On ima skrivene namjere - BiH Vijesti\nNaslovnica BOSNA I HERCEGOVINA Šarović: Dodiku nije istinski stalo do Republike Srpske! On ima skrivene namjere\nŠarović: Dodiku nije istinski stalo do Republike Srpske! On ima skrivene namjere\nDodikova izjava u kojoj podržava ideju da se dan Republike Srpske, umjesto 9. januara slavi 15. februara, kada i Dan državnosti Srbije, vrlo je politički nepromišljena i opasna, istakao je Mirko Šarović, predsjednik SDS.\n– Sama ideja da se Dan Republike ne slavi 9. januara, kada je 1992. Republika Srpska zvanično nastala i proglašena Republikom srpskog naroda u Bosni i Hercegovini, graniči se sa ludošću jer udara u same temelje Republike Srpske, koja je kao takva potvrđena i Dejtonskim mirovnim sporazumom“ – kazao je Šarović.\nOn ističe da ova Dodikova izjava direktno vodi ka brisanju historijskih činjenica iz duše naroda i “negira tekovine otadžbinskog rata koje su postale sastavni dio nacionalnih vrijednosti i tradicije”.\n– Ovakvom izjavom Dodik je pokazao da mu nije istinski stalo do Republike Srpske i da ima neke skrivene namjere. Jedna od njih bi mogla biti ukidanje 9. januara kao praznika Republike Srpske, što odavno traže Dodikovi koalicioni partneri iz SDA. Očito je da Dodik ovakvim izjavama ispipava puls naroda i pokušava da nađe rješenje kako bi zadovoljio one koji insistiraju na ukidanju – naglasio je Šarović.\nNa kraju je u saopćenju Šarović dodao:\n– Milorade, ne diraj u dan kad odajemo počast svim našim vojnicima poginulim da bi se Republika Srpska i 9. januar odbranili!\nPrethodni članakZvizdić: 5. juni treba proglasiti Danom sjećanja na uspješnu borbu za pravdu i istinu Fate Orlović\nNaredni članakVirgil Van Dijk ipak putuje s reprezentacijom Nizozemske na Evropsko prvenstvo


Jedan od pet miliona uputilo podršku raspuštenoj omladini Demokratske stranke - Izazov\nJedan od pet miliona uputilo podršku raspuštenoj omladini Demokratske stranke\nNovi magazin 4. decembra 2019. 13:37\nUdurženje „Jedan od pet miliona“ uputilo je danas podršku omladini Demokratske stranke (DS), koja je raspuštena na sednici Glavnog odbora te stranke u subotu.\n„Šta je omladina neke stranke ako se ne bori za svoje stavove i ako se ne pobuni jer smatra da je oštećena i zbog toga ne napravi problem toj stranci, a šta je rukovodstvo te stranke ako ne može kroz dijalog da reši taj problem“, upitalo je udruženje u saopštenju.\nKako su istakli, problem na koji je naišla omladina DS pomaže (predsedniku Srbije) Aleksandru Vučiću da „skuplja poene time što se građani odvajaju i distanciraju od opozicionih stranaka, a samim tim i od zajedničkog cilja koji smo postavili kroz Sporazum sa narodom, a to je ujedinjenje opozicije i zajedničko delanje“.\n„Demokratska omladina je u prvim mesecima doprinela bezbednosti građana na protestima, dok se zvanično nije osnovalo Udruženje, ali isto tako kao deo opozicije doprinosi protestima i danas“, navodi „Jedan od pet miliona“.\nDodali su da su zajedničkim delovanjem upoznali „sjajne mlade ljude koji su spremni da menjaju ovaj izvitoperen sistem“ što je, kako navode, i njihov cilj, dok su, ističu, upoznali i članove Predsedništva Demokratske stranke i za koje znaju da su spremni da „dijalogom reše pobleme koji nastaju“.\n„U nadi da će problem koji je nastao prošle subote biti prevaziđen do 7. decembra kada će biti održan prvi protest u drugoj godini pobune u Beogradu, podsećamo obe strane, ali i sve druge političke organizacije, da se sete demokratskih vrednosti i prvobitnog zajedničkog cilja, za koji se svi borimo“, istaklo je Udruženje.


Posle nek se zapitaju zasto izgube izbore.\nDajte javno imena i prezimena svih sudija koji su ucestvovali u donosenju takve (dopunjene-sramne) odluke. Mislim da cela Srbija treba jasno da zna o kojim se to osobama radi...sve javno o njima da vidimo pravu sliku, tj. pozadinu ovog njihovog misljenja -lako cemo sve zakljuciti\nMislim da ogroman broj ljudi i ne shvata ovakav nacin rada nasih sudija, koliko je to pogubno za drzavu i drustvo (danas ovako, sutra onako). Advokati imaju legitimno pravo da izraze protest i ovome se svi moramo pridruziti na svaki moguci nacin.\nSvi na protest, ovo je bezobrazluk koji će mnoge ljude koštati mnogo novca!!!\nKad ce sudije u protest?\nSad protest, gde ste bili letos na 40° stepeni, prazan grad, svi ste se sad setili prava!\nSvaka čast braćo advokati !!!


Saopštenje: Ministar Ivanović u Petnjici razgovarao sa poljoprivrednim proizvođačima i otvorio vodovod Trpezi-Lazi\nRazvoj poljoprivredne proizvodnje, edukacija i podrška ruralnom razvoju prioriteti su saradnje lokalne samouprave u Petnjici i Ministarstva poljoprivrede i ruralnog razvoja, konstatovano je danas prilikom posjete ministra prof.dr Petra Ivanovića toj opštini.\nMinistar Ivanović sa saradnicima boravio u radnoj posjeti opštini Andrijevica\nRazvoj opštine Andrijevica, koji se bazira dominantno na sektoru poljoprivrede ide u pravom smjeru, u šta se uvjerio i ministar poljoprivrede i ruralnog razvoja prof.dr Petar Ivanović prilikom radne posjete opštini. Rješava se pitanje vodosnabdijevanja, povećava kvalitet života stanovnika ruralnih područja i stvaraju šanse za dalji razvoj poljoprivrede. Poljoprivrednici su shvatili da treba udruženo da nastupaju ka Ministarstvu i na tržištu, zainteresovani su za širenje proizvodnje i novu podršku obezbijeđenu kroz IPARD –like program. Otvaraju se nova radna mjesta u sektoru drvne industrije\nSaopštenje: Počinje implementacija projekta “Podrška upravljanju vodnim resursima u slivu rijeke Drine”\nUčešće Crne Gore u regionalnom projektu “Podrška upravljanju vodnim resursima u slivu rijeke Drine”, biće od velikog značaja za unapređenje sektora vodoprivrede, naročito kada je riječ o izradi planskih dokumenata, ali i implementaciji Okvirne direktive za vode, ocijenio je generalni direktor Direktorata za vodoprivredu u MPRR, Velizar Vojinović, nakon sastanka sa vođom navedenog projekta Davidom Hejvudom(David Heywood).\nSaopštenje: Novi vodovod u Gornjoj Bukovici\nMinistar poljoprivrede i ruralnog razvoja prof. dr Petar Ivanović zajedno sa predsjednikom Opštine Šavnik Mijomirom Vujačićem, pustio je danas u rad vodovod u Gornjoj Bukovici kod Šavnika kojim se kvalitetno rješava snabdijevanje vodom za 12 domaćinstava, školu, ambulantu, poštu i stambeni objekat u ovoj mjesnoj zajednici, sa mogućnošću priključenja još desetak potrošača.\nSaopštenje: Ministar Ivanović otvorio vodovod u selu Kuta u nikšićkoj Župi\nMještani Kuta, najvećeg sela u MZ Župa neće više imati problema sa vodosnabdijevanjem nakon otvaranja vodovoda čiju su izgradnju sa ukupnom investicijom od oko 40 hiljada eura podržali Ministarstvo poljoprivrede i ruralnog razvoja i Opština Nikšić.\nSaopštenje: Ministar Ivanović predao na upotrebu dvije vještačke akumulacije u Banjanima\nZavršetak dvije vještačke akumulacije u Banjanima, tačnije u selima Klenak i Podbožur, omogućiće bolje uslove za rad farmi koza „Zečević“ i „Miljanić“. Uz podršku Opštine Nikšić i Ministarstva poljoprivrede i ruralnog razvoja, čiji su čeli ljudi danas obišli akumulacije, ovi projekti omogućiće i ostvarenje planova za preradu mlijeka u mljekarama vlasnika ovih farmi, i uvezivanje ostalih stočara ovog kraja, kroz sistem otkupa. Ministar je u Nikšiću otvorio i manifestaciju Dani meda.\nSaopštenje: Ministar Ivanović boravio u radnoj posjeti Šavniku i Žabljaku\nPoljoprivredni proizvođači sa područja Opštine Šavnik, uglavnom stočari, raspoloženi su da prošire stočni fond, povećaju proizvodnju i nabave novu mehanizaciju kako bi nastavili efikasnije i ozbiljnije da se bave poljoprivredom i kako bi njihova djeca nastavila da se bave tim poslom. Za to su im, kako su istakli tokom jučerašnjeg sastanka sa ministrom poljoprivrede i ruralnog razvoja prof.dr Petrom Ivanovićem prilikom njegove radne posjete Šavniku, potrebna povoljna kreditna sredstva, ali i rješavanje pitanja vodosnabdijevanja i putne infrastrukture.\nPredstavnici Ministarstva poljoprivrede i ruralnog razvoja u radnoj posjeti opštini Petnjica\nPomoćnici ministra za ruralni razvoj i vodoprivredu Darko Konjević i Velizar Vojinović boravili su danas u radnoj posjeti opštini Petnjica gdje su razgovarali sa poljoprivrednim proizvođačima tog kraja. Zajedno sa predsjednikom te opštine Samirom Agovićem i njegovim saradnicima obišli su i lokaciju u MZ Javorova, na kojoj se gradi vodovod vrijedan 400.000 eura.\nMinistar poljoprivrede u radnoj posjeti opštini Kotor\nMinistar poljoprivrede i ruralnog razvoja prof.dr Petar Ivanović boravio je danas u radnoj posjeti opštini Kotor i zajedno sa gradonačelnikom Kotora Majom Ćatović razgovarao sa poljoprivrednim proizvođačima toga kraja i otvorio kaptažu u mjesnoj zajednici Zagora.\nMinistar poljoprivrede u radnoj posjeti Rvašima i Bobiji\nMinistar poljoprivrede i ruralnog razvoja prof. dr Petar Ivanović obišao je danas Bobiju i Rvaše, bezvodna sela Cetinjske opštine, otvorio prvu fazu vodovoda Rvaši i obišao radove na izgradnji novih vodovoda.


PROPISI.com | USKORO - LAKŠI PRISTUP PRAVDI\n23. septembra 2013. Godine, Vlada Republike Srbije je dostavila Narodnoj skupštini Republike Srbije - Predlog Novog Zakona o sedištima i područjima sudova i javnih tužilaštava – kojim je, između ostalog, POVEĆAN (skoro dupliran – sa 34 na 66) broj osnovnih sudova, a redukovan broj sudskih jedinica.\nUz Predlog NOVOG Zakona o sedištima i područjima sudova i javnih tužilaštava – Predlagač je dao i OBRAZLOŽENJE, sa razlozima za donošenje Zakona, kao i ANALIZOM efekata Zakona.\nVažeći Zakon o sedištima i područjima sudova i javnih tužilaštava („Sl. glasnik RS”, br. 116/2008) - primenjuje se od 1. januara 2010. godine.\nTim zakonom su osnovani prekršajni, osnovni, viši, privredni i apelacioni sudovi, određena njihova sedišta i područja na kojima vrše nadležnost i određena odeljenja Višeg prekršajnog i Upravnog suda i područja na kojima vrše nadležnost.\nOvim zakonom osnovana su i osnovna, viša i apelaciona tužilaštva i određena njihova sedišta i područja.\nOd tada rade - 34 osnovna suda, 26 viših sudova, 4 apelaciona suda i Vrhovni kasacioni sud, kao i sudovi posebne nadležnosti i to 16 privrednih sudova i Privredni apelacioni sud, zatim 45 prekršajnih sudova i Viši prekršajni sud, kao i Upravni sud.\nNa taj način, između ostalog, prethodnih 138 opštinskih sudova zamenjeno je sa 34 osnovna suda, okružni sudovi su ukinuti, a njihove nadležnosti podeljene između viših i apelacionih sudova, a nadležnosti prethodnog Vrhovnog suda podeljene između apelacionih sudova i Vrhovnog kasacionog suda.\nOrganizacija javnog tužilaštva je hijerarhijska i odražava strukturu sudskog sistema. Republičko javno tužilaštvo je najviše javno tužilaštvo. Javna tužilaštva posebne nadležnosti osnovana su za ratne zločine i za organizovani kriminal i korupciju.\nU periodu primene ove organizacije pravosuđa - uočeni su brojni nedostaci koji se odnose na teritorijalnu organizaciju, pre svega osnovnih sudova i osnovnih javnih tužilaštava.\nNaime, prema važećem zakonskom rešenju - u Republici Srbiji postoje samo 34 osnovna suda, u okviru kojih postoji veliki broj sudskih jedinica (102). Efekti smanjenja broja sudova (sa 138 - na 34), oslabljeni pošto su preostali sudovi pretvoreni u sudske jedinice tada osnovanih sudova, što je dovelo do neefikasnosti i sa mogućnošću bezbednosnih problema , imajući u vidu potrebu sudija da putuju i neophodnost da se predmeti prenose. To je stvaralo probleme i troškove kako strankama, advokatima tako i drugim učesnicima u postupku, vezanim za dolazak na suđenja.\nPri tom, treba imati u vidu da je veći broj mesta u Republici Srbiji ostao bez svog suda, što svakako nije opravdano, imajući u vidu broj stanovnika u tim mestima, kao i tradiciju, budući da su ta mesta uvek imala sud. S toga je zaključeno, da je neophodno povećati broj osnovnih sudova na 66 i redukovati broj sudskih jedinica (budući da su se one pokazale kao neracionalno rešenje). Ovo svakako predstavlja najvažniji razlog za donošenje ovog zakona, imajući u vidu da osnovni sud predstavlja bazični sud i da se najveći broj građana upravo obraća osnovnim sudovima u cilju zaštite svojih prava i interesa.\nUporedo sa tim izvršena je i izmena teritorijalne organizacije osnovnih javnih tužilaštava koja prati teritorijalnu organizaciju osnovnih sudova.\nPromene u mreži u vezi sa višim sudovima - odnose se na izmene područja za određene više sudove i usklađuju sa izmenama u vezi sa osnivanjem osnovnih sudova sa uređenim sedištima i područjima.\nTakođe, u vezi apelacionih i privrednih sudova - izvršene su izmene određene izmene u pogledu područja njihove nadležnosti.\nPredlog Zakona o sedištima i područjima sudova i javnih tužilaštava\nOBRAZLOŽENJE Predlagača NOVOG - Zakona o sedištima i područjima sudova i javnih tužilaštava\nANALIZA EFEKATA ZAKONA – UZ Predlog NOVOG - Zakona o sedištima i područjima sudova i javnih tužilaštava


Odobravanje finansijskih zajmova nerezidentima - fizičkim licima - Biljana Trifunović\nNepostojanje mogućnosti da rezidenti – pravna lica odobravaju finansijske zajmove i nerezidentima – fizičkim licima\nČlan 2. tačka 21) stav 1. Zakona o deviznom poslovanju („Sl. glasnik RS“, br. 62/2006, 31/2011, 119/2012, 139/2014 i 30/2018 – dalje: Zakon) propisuje je da se kreditnim poslovima sa inostranstvom, smatraju krediti, koje odobrava banka ili strana banka, i zajmovi između rezidenata i nerezidenata, o kojima rezidenti izveštavaju Narodnu banku Srbije.\nNa osnovu Zakona o deviznom poslovanju, doneta je Odluka o uslovima pod kojima i načinu na koji rezidenti mogu odobravati finansijske zajmove nerezidentima i davati jemstva i druga sredstva obezbeđenja po kreditnim poslovima sa inostranstvom i kreditnim poslovima između nerezidenata („Sl. glasnik RS“, br. 32/2018).\nPropisano je da rezident – pravno lice može odobriti finansijski zajam nerezidentu – dužniku sa sedištem u državi članici Evropske unije, Tačkom 2. stav 1. Odluke.\nStav 2. iste tačke Odluke propisuje je da rezident – pravno lice može odobriti finansijski zajam i nerezidentu – dužniku koji nema sedište u državi članici Evropske unije, pod uslovom da je taj nerezident u njegovom većinskom vlasništvu.\nS obzirom da je tačkom 2. stav 1. Odluke definisano da se finansijski zajam može odobriti onom nerezidentu – dužniku koji ima sedište u državi članici Evropske unije, ali ne i prebivalište u toj državi, može se zaključiti da rezident – pravno lice ne može odobravati finansijske zajmove nerezidentima – fizičkim licima sa prebivalištem u državi članici Evropske unije.\nTakođe, odredbom tačke 2. stav 2. Odluke precizirano je da rezident – pravno lice može odobravati finansijske zajmove nerezidentu – dužniku koji nema sedište u državi članici Evropske unije, pod uslovom da je taj nerezident u njegovom većinskom vlasništvu, na osnovu čega proizlazi da se finansijski zajmovi ne mogu odobravati i nerezidentima – fizičkim licima sa prebivalištem van država članica Evropske unije.\nU skladu sa napred navedenim, odredbama tačke 2. Odluke je isključena mogućnost da rezidenti – pravna lica odobravaju finansijske zajmove i nerezidentima – fizičkim licima.


Linija Pariz-Beograd sa francuskim ASL erlajns - KoZnaZna - Vizni režim, putovanja\nFrancuska kompanija ASL erlajns (ASL Airlines France) danas je najavila da će 24. juna 2019. godine uspostaviti redovnu sezonsku liniju između Pariza i Beograda sa dva leta nedeljno, ponedeljkom i četvrtkom.\nLetovi na toj relaciji obavljaće se do 5. septembra.\nPolazak iz Pariza je u 18.20 sa aerodroma „Šarl de Gol“, a sa beogradskog Aerodroma „Nikola Tesla“ u 21.40.\nPutnike će prevoziti avioni „Boing 737-700“ koji imaju 147 sedišta, uz od 69 evra i mogućnost fleksibilnih tarifa prilagođenih potrebama putnika, saopšteno je danas povodom prvog predstavljanja ove kompanmije u Srbiji.\nGeneralni direktor ASL erlajnsa Žan-Fransoa Dominik je na konferenciji za novinare u Beogradu rekao da se nova linija uvodi u letnjoj sezoni kada je najveća potražnja za letovima izmedju Pariza i Beograda.\n„Želimo da letovima po povoljnim cenama odgovorimo na potrebe srpske zajednice u regionu Pariza, ali i da povećamo turističku i poslovnu razmenu izmedju Francuske i Srbije“, rekao je on.\nProcena ASL erlajnsa je da će popunjenost aviona na letovim izmedju Pariza i Beograd biti preko 80 odsto, a od uspeha te linije zavisiće da li će kompanija uvoditi letove ka Beogradu iz Bordoa.\nAviokompanija ASL ima flotu od 140 aviona medju kojima je 15 „boinga“, a godišnje preveze 712.000 putnika i 40.000 tona tereta.\navion, francuska, let, pariz


Tanjug 12. decembra 2018. 20:11\nNJUJORK – SAD će nastojati da ubede Savet bezbednosti UN da zauzme čvršći stav kako bi sprečio Iran da radi na balističkim raketama koje mogu da nose nuklearno oružje i da izvodi probna lansiranja, izjavio je danas šef američke diplomatije Majk Pompeo.\nOn je, pred Savetom bzbednosti, rekao da bi embargo na oružje Iranu ne bi trebalo da bude ukinut 2020. godine, i pozvao članice tog tela UN da uspostave mere kontrole u lukama i na otvorenom moru, kako bi se sprečili napori Teherana da zaobiđe embargo, prenosi Rojters.\nPompeo je, nakon sednice Saveta bezbednosti, rekao novinarima: „Ova pretnja je realna i nad nama je. Jasno smo videlii da nuklearni sporazum sa Iranom nije bio uspešan u zaustavljanju ovog štetnog delovanja“, prenosi Rojters.\nPompeo je i dodao da Savet bezbenosti UN ima odgovornost da zaštiti stanovništvo Bliskog istoka, Amerikance na proputovanju Bliskim istokom i Evropljane, koji su svi sada izloženi riziku od iranskih raketa.\n„Pozvali smo svaku članicu Saveta bezbednosti da preduzme mere kako bi postigli ovaj cilj“, rekao je na kraju američki državni sekretar.\nAmerički predsednik Donald Tramp je 5. novembra obnovio sankcije Teheranu, nakon što su SAD istupile iz nuklearnog sporazuma Irana sa svetskim silama.\nRojters dodaje da Rusija i Kina, koje u Savetu bezbednosti imaju pravo veta, verovatno neće podržati mere koje Pompeo predlaže.


NOĆ U BEOGRADU - HITNA IMALA PUNE RUKE POSLA! U saobraćajnoj nesreći povređena devojka, veliki broj transporta kovid pacijenata! - Informer Ad\nEkipe Hitne pomoći su do 6 časova ujutru imale ukupno 115 intervencija\nNesreća se dogodila u Ulici Prve pruge 39 u 20.36 časova, a u njoj je povrede zadobila devojka starosti 18 godina koja je prevezena u KBC Zemun na neurohirurgiju, rečeno je Tanjugu u Hitnoj pomoći.\nPrema rečima dežurnog lekara, proteklih dana je primetan povećan broj poziva pacijenata sa kardiovaskularnim tegobama koji se žale na bolove u grudima i hipertenziju, kao i obolelih od astme.\nEkipe Hitne pomoći su do 6 časova ujutru imale ukupno 115 intervencija, od toga devet na javnom mestu.\nIz te službe navode da se povećao i broj interkliničkih transporta kovid pacijenata, i da je registrovan ukupno 71 takav transport.\nvesti Beograd Hitna pomoć Pacijenti Saobraćajna nesreća kovid pacijenti hitna


Air France i KLM pokreću program za smanjenje emisije ugljen-dioksida - Daljine.rs\nAvio-grupa Air France-KLM pokreće inovativni program koji će omogućiti kompanijama da se aktivno uključe u razvoj održivog avio-goriva koje će smanjiti emisiju ugljen-dioksida za čak 85 odsto.\nRazvoj održivijeg vazdušnog saobraćaja ostaje jedno od ključnih pitanja avio-industrije čak i u doba pandemije, kada su mnoge kompanije uzdrmane zabranama putovanja. Avio-kompanije Air France i KLM nastavljaju sa razvojem održivog avio-goriva i pozivaju kompanije da se uključe u borbu za smanjenje emisije ugljen-dioksida. Naime, firme koje putuju Air France-om i KLM-om moći će da izračunaju emisiju ugljen-dioksida koja je nastala tokom njihovih letova i da neutrališu svoj karbonski otisak, tačnije da izaberu kolika će sredstva da odvoje za Air France-KLM program održivog avio-goriva. Sva sredstva prikupljena na ovaj način biće iskorišćena za proizvodnju i upotrebu novog biogoriva.\n“Air France i KLM već godinama rade na smanjenju svog štetnog uticaja na prirodu“, rekao je Anri de Perlong, izvršni potpredsednik prodaje u grupaciji Air France-KLM. “Pokretanje korporativnog programa razvoja održivog avio-goriva je još jedan dokaz naše snažne posvećenosti koja donosi konkretne rezultate. Kroz donacije, kompanije koje lete sa nama postaće partneri u energetskim promenama ka sve više ekološki odgovornom načinu putovanja.”\nPrvi putnički let na održivo sintetičko gorivo u istoriji\nLogistički problem avio-kompanija prilikom distribucije vakcine za Covid-19


Porošenko nudi Merkelovoj ukrajinsku zamenu za „Severni tok 2“ - Sputnjik Srbija\n14:33 12 Avgust 2020\n15:26 12.04.2019 (osveženo 16:32 12.04.2019) Preuzmite kraći link\nPredsednik Ukrajine Petro Porošenko izjavio je da Kijev nastavlja da insistira na obustavljanju izgradnje gasovoda „Severni tok 2“, predlažući nemačkim kompanijama da učestvuju u upravljanju ukrajinskim gasno-transportnim sistemom.\n„Projekat ’Severni tok 2‘ nije nova tema u diskusijama Ukrajine i Nemačke. Istrajni smo u svojoj borbi za obustavljanje izgradnje ’Severnog toka 2‘ i predlažemo nemačkim kompanijama da učestvuju u upravljanju ukrajinskim gasno-transportnim sistemom“, rekao je Porošenko na zajedničkoj konferenciji za medije s nemačkom kancelarkom Angelom Merkel.\nPrema Porošenkovim rečima, Berlin i Kijev imaju različite pristupe mehanizmima rešavanja pitanja izgradnje gasovoda „Severni tok 2“.\n„Nemačka je za pristup koji podrazumeva garantovanje određenog obima protoka gasa (kroz Ukrajinu). Mi u vidu imamo zaustavljanje izgradnje tog gasovoda… Naši pregovori s Nemačkom u toj sferi se nastavljaju“, dodao je Porošenko.


Poslednju prodaju u vrednosti od 983,4 miliona dolara realizovao je 2. decembra.\nOn je posedovao, kombinovano preko svog trusta i berzanskih opcija, ukupno oko 244 miliona akcija "Tesle", čime je njegov vlasnički udeo u kompaniji iznosio 30. juna oko 23 procenta. Taj iznos uključuje 170 miliona akcija koje drži njegov trust.\nRojters napominje da Mask nije precizirao u Tviter anketi da li namerava da proda 10 odsto akcija koje su u njegovom indirektnom vlasništvu preko trusta ili prodaja obuhvata i njegove opcije na akcije. Opcija na akcije predstavlja privilegiju zaposlenih u nekoj kompaniji da po povoljnijoj, unapred dogovorenoj ceni, kupe u određenom roku ili na određeni datum deonice firme. Opcioni ugovori gube vrednost i sve opcije ističu posle utvrđenog vremenskog perioda.\nTVITER EKONOMIJA: Mask prodaje 10% deonica Tesle na osnovu ankete\n09. 11. 2021. u 00:42\nIlon Mask Tesla motors prodaja akcija\nKOMANDANT NEMAČKE MORNARICE "TORPEDOVAN"! Kaj-Ahim Šenbah primoran da podnese ostavku posle reči koje je izgovorio: Krim ostaje ruski!\nUHAPSILI PREDSEDNIKA: Pobunjeni vojnici lišili slobode Roha Kabora lidera Burkine Faso


Nikolić:Univerzitet prepoznaje značaj dijaspore i migracija u crnogorskom društvu :: Društvo\nNa Univerzitetu Crne Gore održan je okrugli sto o očuvanju identiteta, dijaspori i migracijama u crnogorskom društvu.\nRektor Univerizeta Crne Gore Danilo Nikolić kazao je da Univerzitet prepoznaje značaj pitanja identiteta, dijaspore i migracija u crnogorskom društvu, čemu je posvećena posebna pažnja u Strategiji razvoja Univerziteta Crne Gore za 2019-2024.\nTokom otvaranja okruglog stola “Dijaspora, identitet i migracije – mogućnosti i izazovi”, Nikolić je ukazao i da je značaj dijaspore, posebno naučne i stručne uvažen i kroz usvajanje Pravilnika o saradnji sa naučnom dijasporom u decembru prošle godine.\n„Univerzitet Crne Gore, kao jedna od temeljnih institucija crnogorskog obrazovanja, nauke i kulture, doprinosu rješavanju tih izazova kako bismo ostvarili naš zajednički cilj - stvaranje društva zasnovanog na znanju i izvrsnosti, demokratiji i ljudskim pravima, slobodi i pravdi i održivom razvoju, riječju – društvu poštovanja civilizacijskih vrijednosti Evrope kojoj smo oduvijek pripadali“, kazao je Nikolić.\n„Matična država mora raditi na očuvanju identiteta, kulture, jezika i običaja ljudi porijeklom iz Crne Gore. Formiranjem radnog tijela o saradnji sa dijasporom, Skupština Crne Gore započela je novu fazu u odnosima sa ljudima koji žive van Crne Gore, a Crnu Goru smatraju matičnom ili državom porijekla. U posljednjih šest godina Odbor za međunarodne odnose i iseljenike usvojio je dvije platforme o saradnji sa dijasporom, jednu krajem 2013. godine, a drugu krajem marta 2017“, dodao je on.


Izveštaj sa tribine „Srpsko-norveške veze, zajednička istorija od Drugog svetskog rata do danas“ - Centar za društvenu stabilnost\nCentar za društvenu stabilnost je u utorak, 29. januara održao tribinu „Srpsko-norveške veze, zajednička istorija od Drugog svetskog rata do danas“. Velikom broju prisutnih građana zainteresovanih za ovu značajnu temu obratili su se Sonja Sten, predsednica norveške regije Norland, Nikola Banjac, generalni sekretar Skupštine AP Vojvodine, i Dragan Marković, generalni sekretar Norveškog društva Srbije. Tribina je održana u prostorijama CZDS koje se nalaze u novosadskoj ulici Svetozara Miletića br. 10 i koje su ovom prilikom inaugurisane kao stecište svih budućih programskih aktivnosti organizacije.\nPredsednica norveške regije Nordland Sonja Stin je upoznala prisutne sa tragičnom sudbinom preko 4.000 ratnih zarobljenika iz nekadašnje Jugoslavije, velikom većinom Srba, koji su 1942. godine deportovani od strane nacističkog okupatora u logore na teritoriji Norveške, gde su u surovim uslovima podvrgnuti prisilnom radu na izgradnji putne infrastrukture. Teški uslovi rada, fizička tortura, hladnoća i glad su tokom trajanja rata odneli živote preko 60% srpskih ratnih zarobljenika u Norveškoj. Međutim, brojni su svetli primeri podrške koje je lokalno stanovništvo u Norveškoj pružalo našim sunarodnicima, doturajući im hranu i odeću, pomažući mnogima da pobegnu iz logora i dokopaju se slobode u neutralnoj Švedskoj. Uprave te veze, izgrađene među ljudima u surovom vremenu rata, čine osnovu prijateljstva koje je nastavljeno i nakon oslobođenja obe države, a iskazano je između ostalog i brojnim bratimljenja gradova i opština iz Norveške i Srbije.\nGeneralni sekretar Skupštine AP Vojvodine Nikola Banjac je takođe izneo svoja zapažanja o teškoj sudbini srpskih ratnih zarobljenika interniranih u Norveškoj tokom Drugog svetskog rata, ilustrujući to brojnim primerima i istorijskim anegdotama sa kojima se upoznao tokom svoje nedavne posete regiji Norland, gde je imao prilike da obiđe memorijale podignute u čast naših stradalih sunarodnika. Prikazujući fotografije najznačajnijih lokacija stradanja srpskih ratnih zarobljenika, on je objasnio i poreklo naziva „Krvavi put“, kako su sami naši sunarodnici prozvali saobraćajnicu za čiju izgradnju su mnogi logoraši platili životom.\nDragan Marković, generalni sekretar Norveškog društva Srbije, je upoznao prisutne sa aktivnostima organizacije koju predvodi na planu širenja svesti o stradanju Srba u Norveškoj tokom Drugog svetskog rata, ali i promociji kulturnih, obrazovnih i privrednih veza između naše dve države. Za svoje zasluge u zbližavanju Srbije i Norveške, g-din Marković je pre dve godine od strane norveškog kralja Haralda V proizveden u viteza prvog reda ordena Svetog Ulava.\nnovembar 2019[ 8 ]


Protest protiv Rio Tinta: Blokada graničnog prelaza Trbušnica - Vesti - Nedeljnik Vreme\nNovi krug blokada: Ekološki ustanak ispred Vlade Srbije\nProtest protiv Rio Tinta: Blokada graničnog prelaza Trbušnica\nPod sloganom “Treći srpski ustanak” ekološke organizacije za subotu ponovo najvaljuju radikalizaciju protesta protiv Rio Tinta. Pored već uobičajnog zaustavljanja saobraćaja, novina je blokada graničnog prelaza Trbušnica kod Loznice. Permijerka Brnabić je rekla da će u tom slučaju “država reagovati”\nNakon sastanka ekoloških organizacija održanog u nedelju 9. januara u Gornjem Milanovcu, odlučeno je da se sa blokadama puteva nastavi sve dok Vlada ne povuče uredbu o republičkom prostornom planu posebne namene i javnosti ne da na uvid sve što je potpisano sa Rio Tintom.\nU koordinaciji “Ekološkog ustanka”, jednog od organizatora blokada puteva s kraja prošle godine i “Saveza ekoloških organizacija Srbije” (SEOS) koji je nastavio proteste i u Novoj godini, odlučeno je da se protesti radikalizuju. Prvi korak u realizaciji dogovora bio je protest ispred zgrade Vlade Srbije u sredu, ali nije bilo dovoljno ljudi ni da se blokira trotoar.\nZa sutra su blokade saobraćajnica najavljene u 13 časova, a po prvi put će biti blokiran granični prelaz “Trbušnica” prema Bosni i Hercegovini. Na mapi blokada su i autoput kod Sava Centra u Beogradu, Užice, Preljina i Požega.\nPredsednica Vlade Ana Brnabić istakla je nakon sastanka ekologa u Gornjem Milanovcu “da će država odgovoriti ako budu blokirali granične prelaze” i da “tu vrstu bahatosti ne uzima za ozbiljno”.\nČlan pokreta “Kreni-promeni” Savo Manojlović danas je predstavio “pravno rešenje” za odlazak Rio Tinta. Rekao je da ako Vlada ukine prostorni plan za projekat “Jadar”, nestaju svi pravni osnovi za poslovanje ove kompanije, sem, “ako ne postoji neki tajni ugovor”. Pokret je predao Vladi 290 hiljada potpisa za peticiju “Rio Tinto, marš sa Drine”.\nManojlović je dodao da treba uvesti moratorijum na iskopavanje litijuma i bora u periodu od 20 godina, te objasnio da onaj jednogodišnji koji je pominjao predsednik Aleksandar Vučić ne rešava ništa, već samo odlaže problem za posle izbora.\nIz pokreta takođe navode da će, ako se ne ispune zahtevi, 20. januara krenuti sa sakupljanjem 30 hiljada potpisa da se pred parlamentom pokrene narodna inicijativa o projektu “Jadar”.\n08. januara 2022.


Ministar Gabrijel je bio veoma zainteresovan za mišljenja i stavove mladih ljudi u Srbiji o trenutnoj situaciji u zemlji, kako ocenjuju rad Vlade Republike Srbije i koji su najbitniji izazovi koji se postavljaju pred mlade generacije. Alumnisti su ocenili da potencijali mladih i obrazovanih ljudi u Srbiji nisu dovoljno iskorišćeni, kako u ekonomiji, tako i u administraciji. Ministar Gabrijel se zahvalio alumnistima na otvorenom razgovoru na kom je imao priliku da čuje mišljenja mladih stručnjaka mimo uobičajenih sastanaka sa zvaničnicima.\nU popodnevnim časovima istog dana održan je sastanak i sa delegacijom nemačkog Ministarstva za ekonomsku saradnju i razvoj (BMZ) na kom je potvrđena spremnost za daljom podrškom za sprovođenje Programa stipendija nemačke privrede Zoran Đinđić. Sastanku su prisustvovali dr Kristijane Begeman Hagedor iz Ministarstva za ekonomsku saradnju i razvoj, An Katrin Henšel iz GIZ-a i Jirgen Šmid iz Ambasade SR Nemačke u Beogradu, Ružica Pavlović Đinđić i alumnisti nemačkog programa stipendija.


Početna » pranje novca » Page 3\nPiše: Nova ekonomija 5. 4. 2019.\n„Napedak Srbije u ispunjavanju preporuka za sprečavanje pranja novca“\nSrbija je značajno napredovala u ispunjavanju preporuka „Manivola“, zaključak je izveštaja tog monitoring tela Saveta Evrope za sprečavanje pranja novca i finansiranja terorizma, ali će i dalje ostati u režimu pojačanog nadzora, prenosi Radio Slobodna Evropa i ističe da se u decembru očekuje novi izveštaj o napretku.\nZbog utaje poreza, zloupotrebe službenog položaja i pranja novca, uhapšeno je 14 osoba, saopštio je MUP.\nPiše: D. J. 19. 9. 2018.\nU akciji MUP Srbije i Holandije pronađeno 1,7 miliona evra\nU zajedničkoj akciji pripadnika MUP Srbije i policijskih službenika Holandije u Amsterdamu je uhapšen M. P. (1983), dok je u belgijskom Antverpenu uhapšen V. B. (1973).\nUhapšeno 15 osoba osumnjičenih za pranje novca\nBeogradska policija saopštila je danas da je uhapšeno 15 osoba osumnjičenih da su počinili više krivičnih dela kojima su preduzeće „Inex plus“ iz Beograda oštetili za 50 miliona dinara.\nMediji: Dubai postaje „šampion“ u pranju novca\nBritanski list The Guardian navodi kako je Dubai pretekao špansko ostrvo „Costa del Crime“, koje je poznato kao „najozloglašenije mesto na svetu“ kada je u pitanju pranje novca, i ističe da su britanski državljani oštetili trezor Velike Britanije za nekoliko milijardi funti.\nPiše: Al Jazeera Balkans 26. 6. 2018.\nDa li je „crna lista“ FATF razlog za zabrinutost Srbije?\nMeđuvladina organizacija koja se bori protiv finansiranja terorizma i pranja novca FATF svrstala Srbiju među 11 zemalja sa visokim rizikom.\nPiše: Lj. B. - I. N. 26. 2. 2018.\nPiše: B. C. 24. 2. 2018.\nEvropska unija je objavila „crnu listu“ od 17 zemalja, fiskalnih rajeva, koje ne čine dovoljno u borbi protiv fiskalne pronevere, izjavio je danas francuski ministar ekonomije i finansija Bruno l Mer.


Aranžmani za Krit - Letovanje u Grčkoj - Agencija Panorama Beograd\nAranžmani za Krit (individualni i paket aranžmani), hoteli i apartmani svih kategorija i avionski prevoz iz Beograda (redovni ili čarter letovi). Individualni aranžmani za Krit ne zavise od broja prijavljenih putnika i datuma putovanja i mogu se koristi kao odvojene usluge (smeštaj i avionski prevoz). Paket aranžmani za Krit su vezani za odredjene polaske i obuhvataju kompletnu organizaciju putovanja (smeštaj, prevoz, transfer i usluge vodiča).\nAranžmani za Krit\nIndividualni i paket aranžmani za Krit\ncene avionskog prevoza su plative po kursu avio kompanije na dan uplate\nZadnji dan: Napuštanje soba do 10.00 sati. Povratak sopstvenim ili avionskim prevozom.\nU cenu aranžmana je uračunat i prevoz čarter letom iz Beograda. U odredjenim terminima postoji mogućnost korišćenja samo avionskog prevoza (čarter let).\nu slučaju paket aranžmana koji uključuju čarter letove iz Beograda, važe opšti uslovi svih organizatora putovanja – turoperatora sa kojima agencija ima subagentske ugovore\nKrit - ApartmaniKrit - Hoteli 2*Krit - Hoteli 3*Krit - Hoteli 4*Krit - Hoteli 5*


Шојгу стигао у Београд, приређен свечани дочек - Нови Стандард\nŠojgu stigao u Beograd, priređen svečani doček\nŠojgu je na poziv Vulina došao u Srbiju, u prvu zvaničnu posetu nekoj zemlji otkako je u januaru ponovo izabran za ministra odbrane\nMinistar odbrane Rusije Sergej Šojgu doputovao je danas u Beograd, gde mu je srpski ministar odbrane Aleksandar Vulin priredio svečani doček. Svečani doček Šojguu priređen je ispred Palate Srbije, uz intoniranje himne Srbije i Rusije i smotru počasne garde, prenosi Beta. Šojgu je na poziv Vulina došao u Srbiju, u prvu zvaničnu posetu nekoj zemlji otkako je u januaru ponovo izabran za ministra odbrane.\nMinistarstvo odbrane Srbije saopštilo je da su avion u kojem je bio Šojgu po ulasku u vazudušni prostor Srbije dočekala tri lovca MiG 29 Vojske Srbije, koji su ga pratili do sletanja. Dočeku Šojgua na aerodromu „Nikola Tesla” prisustvovali su ambasador Rusije u Srbiji Aleksandar Bocan-Harčenko i predstavnici Ministarstva odbrane Srbije, navodi se u saopštenju.\nPosle svečanog dočeka, Vulin i Šojgu su počeli razgovor u četiri oka, a planiran je i njihov sastanak sa delegacijama ministarstava odbrane Srbije i Rusije. Ministarstvo je navelo da je njihov današnji susret deveti od imenovanja Vulina za ministra odbrane. Oni će potom otići do Doma Garde u Topčideru, gde će ruskom ministru biti uručen počasni doktorat Univerziteta odbrane. Šojgu će zatim sa Vulinom položiti vence na spomen obeležje Oslobodiocima Beograda i na spomenik Crvenoarmejcu, a potom i kapsulu u spomen-ploču „Večne vatre”, u spomen borcima Drugog svetskog rata.\nOni će danas posetiti i izložbu „Odbrana 78” u Muzeju Grada Beograda. Predsednik Srbije Aleksandar Vučić biće domaćin Šojguu na radnom ručku tokom popodneva.\nPreporučujemoAleksandar Vulinposeta SrbijiSergej Šojgu


Medan: Komercijalna banka čeka tender s veoma dobrim bilansom – Bankar.me\nApril 2, 2019 BANKE, CRNA GORA, CRNA GORA, REGION, REGION, SVE VIJESTI Leave a comment\nTender za Komercijalnu banku će biti raspisan u maju, a cijeli posao, kako su najavili zvaničnici Vlade, trebalo bi da bude završen do kraja godine.\nMedan za Blic kaže da su uspjeh postigli tako što su preokrenuli trendove u najbitnijim segemntima poslovanja i zabilježili značajne pomake na mnogim poslovnim poljima.\n„Banka je ostvarila rekodrni profit, gotovo 71 milion eura, što je za banku najznačajniji uspjeh. Istovremeno smo unaprijedili i mnoge parametre poslovanja – povećali smo nivo štednje, bilansnu sumu, produktivnost zaposlenih i tržišno učešće i to je najvažnija poruka sa stanovišta Komercijane banke”, kazao je Medan.\nCilj banke je da takav trend zadrži u narednim godinama, jer je Komercijalna banka jedan od stubova stabilnosti srpskog bankarskog tržišta, naveo je Medan, te pomenuo kao jedan od dokaza za to da je vrijednost akcija banke skočila sa 1.800 na 2.900 dinara.\nInače, trenutna tržišna vrijednost Komercijalne banke na Beogradskoj berzi je 413 miliona eura. Prije početka finansijske krize 2008. vrijedjela je dvije milijarde.\nPOJMOVIKomercijalna Banka vladimir medan\nPrevious EasyJet upozorio na slabiju potražnju zbog Brexita i ekonomske neizvjesnosti\nSljedeći Britanski poslanici odbacili sve alternativne predloge o Bregzitu


Dobijamo još dve mobilne mreže? - Ozonpress :: internet portal\nTag: Mobilna telefonija, mobilni operateri, Mundio mobile i Globaltel\nTo su „Mundio mobile“ i „Globaltel“, koji su dobili dozvolu da u našoj zemlji posluju kao virtuelni operateri. Naziv „virtuelni“ dobili su zato što na novo tržište ne ulaze kupujući licencu za korišćenje frekvencija nego zakupljujući već izgrađenu mrežu od postojećih „klasičnih“ operatera, pišu „Novosti“.\n„U RATEL-ov registar operatera upisana su dva virtuelna mobilna operatera „Mundio mobile“ i „Globaltel“. Kad budu počeli da pružaju usluge objaviće i pod kojim brendom će poslovati na našem tržištu“, kaže, za Večernje novosti, Aleksandra Stefanović, savetnik u RATEL-u.\nOni će imati sopstvenu numeraciju, pa tako „Globaltel“ dobija prefiks 0677, a „Mundio mobile“ 0678.\n„Globaltel“ je već najavio da će uslugu početi da pruža 13. decembra, kao i da će korisnici moći da aktiviraju više brojeva odjednom, i to bez SIM kartice.\n„Ponuda virtuelnih operatera treba da bude konkurentnija, što se teško ostvaruje, jer oni imaju manju korisničku bazu, a cene njihovih usluga su uslovljene veleprodajnim cenama koje diktira mobilni operater“, ističe se u radu „Vrste i uloga virtuelnih mobilnih operatera na tržištu elektronskih komunikacija“, čiji su autori Tatjana Cvetković i Sanja Vukčević Vajs i Aleksandra Stefanović, inženjeri elektronike i telekomunikacija.\nMalo je poznato da „Telekom Srbija“ ima svog virtuelnog operatera u Austriji. Njegovo preduzeće „Mtel Austrija“ pruža usluge mobilne telefonije od oktobra 2015. Osnivač ove firme je „Mtel“ iz BiH (članica „Telekom Srbija grupe“), a srpska kompanija je na ovaj način, praktično, pokrila tržišta Srbije, BiH, Crne Gore i Austrije.\n„Usluge mobilne telefonije „Mtel Austrije“ prvenstveno su namenjene ljudima u dijaspori, koji žive u toj državi i često komuniciraju s prijateljima, porodicom ili poslovnim partnerima u Srbiji, BiH i Crnoj Gori“, kaže Predrag Ćulibrk, direktor „Telekoma Srbija“.\nĆulibrk ističe da virtuelni operateri, čiji je početak rada najavljen u Srbiji, imaju definisanu ciljnu grupu korisnika – obično su to, osim etničkih zajednica, mladi ljudi, studenti, turisti…\nUčešće virutelnih operatera mobilne telefonije na evropskim tržištima najčešće se kreće do deset odsto ukupnog tržišnog učešća, navode „Novosti“.


Sajam etno hrane i pića - utemeljenje robne marke etno proizvoda - Bolja Zemlja\nSajam etno hrane i pića – utemeljenje robne marke etno proizvoda\nJuče je otvoren 12. po redu Sajam etno hrane i pića na Beogradskom sajmu, i trajaće do 25. novembra.\nZamenik gradonačelnika Beograda, Andreja Mladenović je prilikom otvaranja Sajma s ponosom istakao da proizvodi koji se mogu naći ovde, predstavljaju deo srpske tradicije i identiteta.\nSajam se održava pod sloganom, koji je ujedno i cilj ove manifestacije, “Utemeljenje robne marke etno proizvoda”.\nSvako ko poseti ovaj Sajam u narednih nekoliko dana imaće priliku da vidi, pa i degustira, preko 2.000 različitih proizvoda od različitih izlagača. Sajam je namenjen, pre svega, gurmanima koji žele da na jednom mestu kupe na primer, slaninu od mangulice, liker od drenjina ili trnjina, sušene ili konzervirane vrgnje i lisičarke itd.\nPored domaćih, na Sajmu su prisutni i izlagači iz Grčke, Indije, Republike Srpske i drugih zemalja. Cena ulaznice na Sajam je 250 RSD za pojedinačnu ulaznicu, a cena grupne ulaznice je 150 RSD.\nPrethodni tekstKakve su namere ruske kompanije koja hoće da kupi RTB Bor?\nSledeći tekstNovi investitori žele da ulažu u u Viktoriju Grupu i poljoprivredu


Kako je loš softver doveo do usporavanja distribucije vakcine | PC Press\nKako je loš softver doveo do usporavanja distribucije vakcine\n4. februar 2021. 5. februar 2021. Tijana Barašević\nNije tajna da SAD imaju problema sa distribucijom u vakcine protiv koronavirusa.\nMIT Technology Review je otkrio da je CDC platio web lokaciju koja ne radi\nNeke države nisu dobile dovoljno doza, a zakazivanje termina na web lokacijama za registraciju je haotično iskustvo. Novi izveštaj u MIT Technology Review razmatra zašto su, skoro godinu dana od pandemije, Centri za kontrolu i prevenciju bolesti izgledali potpuno nepripremljeni za stvarno davanje vakcine građanima. Prema tehnološkom pregledu, agencija je znala da joj treba robusna aplikacija koja ima sve na jednom mestu, a koju mogu koristiti pacijenti, klinike, poslodavci i vladini zvaničnici.\nUmesto toga, CDC je potrošio 44 miliona dolara na nešto što se naziva Sistem za upravljanje vakcinama – VAMS – koji je napravila konsultantska firma Deloitte (putem ugovora bez licitacije), koji je bio toliko neadekvatan da je naterao neke države da pokušaju da naprave sopstvene sisteme za distribuciju vakcina. Radnici klinike u Konektikatu u državi Virginia i drugim državama kažu da je sistem VAMS do sada poznat po nasumičnim otkazivanjima sastanaka, nepouzdanoj registraciji i problemima koji blokiraju osoblje sa dashboarda koji bi trebalo da koriste za evidentiranje.\nPročitajte i: Najnoviji update Chrome-a: brža upozorenja o phishing lokacijama\nCDC potvrđuje da postoji više nedostataka, te da se radi na njihovom otklanjanju, iako neke probleme pripisuje greškama samih korisnika. I nije stvar samo u tome što stariji ljudi nisu dovoljno sposobni da se kreću po web lokaciji (iako to može biti problem) – mnoge lekarske ordinacije koje su pokušale da koriste VAMS uglavnom su odustale. Aplikacija ne radi u Internet Exploreru, već samo u Chrome-u. Dugme „Next“ je skroz dole i desno, pa ako ste na mobilnom telefonu, bukvalno ga ne možete videti.\nTagovi: CDC, Chrome, MIT Technology\n← Google predstavlja grupisanje tabova u Chrome-u za Android\nCeleste dobija svoju browser verziju →


Tanjug 12. avgusta 2019. 21:17\nDISELDORF – Šanse BiH da postane članica EU veoma su daleke, jer je zemlja prožeta etničkim napetostima, velikom korupcijom, pravnom nesigurnošću i ograničenim medijskim slobodama, piše ugledni nemački privredni list „Handelsblat“.\n„Nova predsednica Evropske komisije ne sme zaboraviti na ovu krhku bivšu jugoslovensku republiku, jer će u suprotnom politički rovovi postati još dublji, a uticaj muslimanskih država će nastaviti dalje da raste“, navodi list.\nKako prenosi portal Kliks.ba, nemački list dodaje da u BiH postoji velika zabluda da će se nekako „ugurati“ u EU zato što je mala zemlja, i citira Johanesa Hana, odlazećeg evropskog komesara za proširenje, da je potrebno dejtonsku logiku prilagoditi briselskom razmišljanju, kao i da u Sarajevu treba da prestanu da razmišljaju o proširenju na način da se stalno pominju datumi.\n„Isto kao njen prethodnik Junker, i Fon der Lajenova će pitanju proširenja morati pristupiti na drugačiji način. Brisel je već godinama isfrustriran BiH. Reforme jedva da se i pomiču zato što se Bošnjaci, Srbi i Hrvati međusobno blokiraju“, navodi list.\nZbog ove situacije, kako ističe „Handelsblat“, mladi ljudi se radije odlučuju da odu nego da čekaju da li će se nekad u budućnosti nešto poboljšati.


PSG pokrenuo inicijativu "Sačuvajmo Stari savski most"\nPolitika Autor:Beta02. okt. 202017:58\nPokret slobodnih građana (PSG) pokrenuo je danas inicijativu "Sačuvajmo Stari savski most", tražeći da taj most ostane na svojoj lokaciji i da se utvrdi kao kulturno dobro.\nKako je saopšteno iz tog pokreta, inicijativa se može potpisati na linku: https://www.peticije.online/290506#form.\nU inicijativi PSG-a se navodi da je važno da se struka zaštite kulturnih dobara sa svim srodnim profesijama i institucijama, ogradi od velikih gradjevinskih projekata koji su do sada mnogo puta bili uzrok problema u urbanističkim i arhitektonskim okvirima.\nDodaje se da zavod za zaštitu spomenika kulture mora pokazati integritet i nezavisnost u stručnom odlučivanju i primeniti sve raspoložive pravne mogućnosti za očuvanje originalne pozicije mosta.\nPrema oceni članova Pokreta, taj most je jedan od najvažnijih infrastrukturnih objekata u Beogradu koji „sa aspekta istoričnosti i autentičnosti ispunjava neophodne uslove za upis u evidenciju i utvrđivanje statusa kulturnog dobra“.\n„Taj most je sagrađen za vreme nemačke okupacije tokom Drugog svetskog rata i na taj način predstavlja deo vojnog industrijskog nasledja, čiji se značaj sve više ističe u Evropi. Naročito je važno istaći da je ovo jedan od retkih sačuvanih ratnih mostova na našem području iz tog perioda“, naveli su u saopštenju.\nKako su dodali, istorijsku vrednost mostu daju dešavanja tokom akcije oslobođenja Beograda, kada je planirano njegovo miniranje, a nakon povlačenja okupacionih trupa ka Zemunu, a most je, kako su naveli, do danas sačuvan samo zbog herojskih dela Beograđana.\nPredsednik Beogradskog odbora PSG Vladimir Pajić ocenio je da najava da će se most iseći i postaviti na nepoznatu lokaciju „pokazuje sramotan odnos prema srpskom kulturnom nasleđu“, kao i organizovanu destrukciju jednog od simbola Beograda.\ninicijativaPSGstari savski most


STAVOVI Izražena nada da će Zakon odobriti Vijeće naroda Republike Srpske\nFoto: Međunarodna organizacija za migracije\nBritanska ambasada u Sarajevu i Međunarodna organizacija za migracije (IOM) pozdravili su usvajanje Zakona o zaštiti žrtava ratne torture 21. juna u Narodnoj skupštini Republike Srpske.\n- Usvajanje Zakona predstavlja važan iskorak u pružanju dugo očekivanog obeštećenja za žrtve ratne torture. U skladu sa Zakonom, žrtve ratnog seksualnog nasilja moći će da apliciraju za status žrtve ratne torture i ostvare niz prava - navode u zajedničkoj izjavi.\nPodsjećaju da ta prava uključuju finansijsku naknadu, zdravstveno osiguranje i podsticaj za zapošljavanje i samozapošljavanje. Nadaju se da će Zakon odobriti Vijeće naroda Republike Srpske, da bi prava postala dostupna žrtvama u najkraćem periodu.\n- Da bi se osigurala jednakost svih žrtava u pristupu i ostvarivanju prava, važno je da vlasti Republike Srpske osiguraju efikasno provođenje Zakona, u skladu s međunarodnim standardima iz oblasti ljudskih prava i poštivanjem dostojanstva svih žrtava - navodi se u zajedničkoj izjavi Britanske ambasade u Sarajevu i IOM Misije u BiH povodom usvajanja Zakona o zaštiti žrtava ratne torture u Republici Srpskoj.\nParlament RS o zakonu o zaštiti žrtava ratne torture\nBritanska ambasada u BiH Međunarodna organizacija za migracije (IOM) Narodna skupština RS


Galenika proizvela 372.000 tableta hlorokina, od utorka u upotrebi - Luftika\nGalenika proizvela 372.000 tableta hlorokina, od utorka u upotrebi\nDemanti: Portal Raskrinkavanje je ovaj tekst označio kao dezinformaciju. Prema podacima Svetske zdravstvene organizacije lek za koronu nije pronađen i još uvek nije potvrđeno da je Hlorokin lek za koronavirus. Prvobitni tekst nismo menjali i možete ga pročitati u nastavku, a analizu činjenica naći ćete na portalu Raskrinkavanje.me.\nU Galenici su proizvedene prve količine hlorokina, leka koji se koristi u lečenju kovida 19. Za početak je proizvedeno 372.000 tableta.\nHlorokin je stari lek koji se koristi za malariju, ali je i jedan od važnih lekova u terapiji kovida 19.\nKako RTS saznaje, upotreba tog leka počeće u utorak, a “Galenika” je za početak proizvela 372.000 tableta.\nPredsednik Aleksandar Vučić objavio je na Instagramu da je u Srbiji počela proizvodnja hlorokina.\nInače, supstanca za njegovu proizvodnju je pre dva dana stigla u Srbiju.\nDirektorka RFZO Sanja Radojević Škodrić rekla je ranije za RTS da je hlorokina i pre početka proizvodnje u Srbiji bilo dovoljno za sve obolele, ali, s obzirom na to da se i dalje javljaju oboleli, količina leka se smanjuje.\nBil Gejts: Vakcina protiv virusa korona za 18 meseci, novac nije problem\noznakegalenika hlorokin koronavirus lek za koronavirusa


Informatička industrija Srbije, 2007 | SITO\nOvo poglavlje predstavlja izvod iz studije „Informatička industrija Srbije, stanje u 2007. i prognoze za 2008“ koju je pripremila analitička firma „Mineco“. Ovo je druga po redu analiza informatičkog sektora, a praćenjem novih podataka za stanje u 2008. godini nastavićemo ovu inicijativu ovogodišnjim izdanjem o IT industriji Srbije, planiranim za leto 2009. godine.\nStrukturne odlike IT industrije u ovoj analizi zasnovane su u najvećoj meri na nekonsolidovanim zvaničnim podacima informatičkih preduzeća izvučenim iz finansijskih izveštaja za 2007. godinu. Podaci su pribavljeni od Narodne banke Srbije, odeljenja za registre, na zahtev analitičke kuće „Mineco“. U ukupnom broju učestvuju i preduzeća koja se delom bave informatikom, a dolaze iz industrija koje konvergiraju informatici, a to su telekomunikacije, trgovina kancelarijskom opremom i kućnom elektronikom. Ova preduzeća su svrstana u kategoriju „ostalo“.\nPedeset vodećih informatičkih preduzeća u Srbiji, što čini tek 3% od ukupnog broja, zapošljava 28% ukupne IT radne snage, ostvarilo je 59% poslovnog prihoda i 47% ukupne dodatne vrednosti IT industrije u 2007. godini. 50 vodećih raspolaže sa 51% ukupnog kapitala srpske informatičke industrije.\nPosmatrajući kretanja poslovnog prihoda i dodatne vrednosti 50 vodećih preduzeća u odnosu na ostale informatičke firme, uočljiv je značajno brži rast ovih pokazatelja kod najboljih 50 IT preduzeća. Njihov poslovni prihod rastao je za 42%, dok je kod ostalih IT preduzeća zabeležena stopa od 25% godina na godinu. Njihova dodatna vrednost povećana je za 49% u poređenju sa 31%, koliko su ostvarila ostala IT preduzeća. Jedino u kategoriji zapošljavanja vodećih 50 blago zaostaje u odnosu na ostala IT preduzeća; porast zaposlenih kod vodećih iznosi 22%, dok je kod ostalih preduzeća dostigao 24% na godinu.\nSrpsku informatičku industriju u 2007. godini činila su 1,544 aktivna preduzeća, tj. preduzeća koja su ostvarila pojedinačni poslovni prihod veći od 400.000 dinara (protivvrednost veća od 5.000 €). Ukupan broj preduzeća je povećan za 21,2% i u svim informatičkim delatnostima zabeležen je porast broja preduzeća, pri čemu je značajno višom stopom od ostalih povećan broj uslužnih (36%) i programerskih preduzeća (24%). Zahvaljujući tome, struktura informatičke industrije prema delatnosti preduzeća se uočljivo menja, a promene će se najverovatnije nastaviti i u narednoj godini. Očekuje se da preduzeća u oblasti informatičkih usluga imaju i organski rast (novoosnovana uslužna preduzeća), kao i priliv IT kompanija iz sektora PC opreme i „ostalo“, koji u informatičkim uslugama traže novu, bolju poslovnu šansu. Broj trgovačkih preduzeća će svoj rast zasnivati na prilivu preduzeća iz kategorije „ostalo – mikro preduzeća“, koja će morati da se specijalizuju, a trgovina im je prva opcija.\nBez obzira na prisutan trend konsolidacije srpske informatičke industrije, koja teži povećanju koncentracije posla na vodećih sto IT preduzeća, u narednih godinu ili dve možemo da očekujemo dalje povećanje broja IT preduzeća u Srbiji. Povećanje broja informatičkih preduzeća zasnivaće se na rastućoj tražnji i snažnoj stopi rasta IT tržišta, većoj od 20%, koja će predstavljati magnet za strane osnivače, a stvaraće i povoljnu klimu za „start up“ biznis lokalnih osnivača. Jačanje pozicije vodećih IT preduzeća u Srbiji, sa jedne strane, i dalje povećavanje broja malih preduzeća, sa druge strane, povećaće različitosti unutar informatičke industrije, što će otežati strateško delovanje države u ovoj delatnosti. Sve veći broj IT preduzeća sa stranim osnivačima činiće da tržišna utakmica bude krajnje zaoštrena.\nPrema poreklu osnivača, sve je više IT preduzeća u Srbiji koja osnivaju stranci, kako strana fizička lica, tako i strana pravna lica. U 2007. godini u Srbiji je registrovano ukupno 59 IT preduzeća sa stranim osnivačima, u 29 preduzeća osnivači su bila fizička lica, dok su 30 preduzeća osnovale strane kompanije. Kroz ova preduzeća u srpski IT dolaze internacionalni standardi, ali ovim se potvrđuje i neophodnost lokalizacije stranih IT kompanija ukoliko žele da budu uspešne na srpskom IT tržištu.


Tim Saračević Gazibegović Lawyers\nPartner osnivač, advokat\nEmina Saračević je ugledni bosanskohercegovački advokat koja savjetuje i zastupa klijente pretežito u oblasti međunarodnog poslovnog prava. Prilikom upisa u Imenik advokata Advokatske komore Federacije Bosne i Hercegovine bila je jedan od najmlađih upisanih advokata. Sada je iskusan advokat sa fokusom na oblasti privrednog prava, zastupa domaće i međunarodne poslovne subjekte u Bosni i Hercegovini, i posjeduje značajno iskustvo u oblasti međunarodne arbitraže, prava intektualnog vlasništva i znanja koja se odnose na funkcionisanje specifičnih industrija, kao što su industrija duhana, farmaceutski i zdravstveni sektor, te proizvodi široke potrošnje.\nPored navedenog, gđa Saračević posjeduje iskustvo i u drugim oblastima prava, kao što su bankarsko pravo, trgovačko pravo, carinsko i poresko pravo, radno pravo, te u postupcima zastupanja pred sudovima svih nivoa, i pribavljanju različitih dozvola za fizička i pravna lica. Gđa. Saračević trenutno zastupa neke od najznačajnijih međunarodnih poslovnih subjekata koji djeluju na domaćem tržištu i zaslužna je za ustanovljavanje nove sudske prakse u određenim oblastima.\nNajznačajnija transakcija na kojoj je gđa Saračević radila u posljednjem periodu jeste pružanje pravne podrške te savjetovanje i zastupanje u provođenju najveće strane investicije u Bosni i Hercegovini, i to obezbjeđivanje kreditnih sredstava u iznosu od 600 miliona eura od strane Kineske razvojne banke prema EFT grupi.\nGđa Saračević tečno govori engleski, B/H/S jezike, te posjeduje osnovna znanja arapskog, francuskog i italijanskog jezika.\nAdis Gazibegović ije ugledni advokat na domaćem tržištu, a svoje stručno zvanje stekao je pri Univerzitetu u Beču i nostrificirao pri Univerzitetu u Sarajevu. Trenutačno očekuje i okončanje doktorskog studija Univerziteta u Beču. G. Gazibegović je prvobitno sticao iskustvo u pravosudnim institucijama i advokatskoj kancelariji u Austriji, da bi potom nastavio svoju karijeru i danas posjedovao bogato pravno iskustvo u Bosni i Hercegovini, uz izvanredne preporuke brojnih međunarodnih klijenata za sposobnosti planiranja i provođenja najkompleksnijih transakcija u oblasti međunarodnog poslovnog prava.\nG. Gazibegović je stručan u mnogim oblastima, od privrednog, građevisnkog, prava energije i telekomunikacija, do javnih nabavki. G. Gazibegović je bio ključni pravni savjetnik u nekim od najkompleksnijih slučajeva u građevinskom pravu na domaćem tržištu. On zastupa mnoge međunarodne lidere građevinskog razvoja i razvoja nekretnina.\nNajznačajnija transakcija na kojoj je g. Gazibegović radio u posljednjem periodu jeste pružanje pravne podrške te savjetovanje i zastupanje u provođenju najveće strane investicije u Bosni i Hercegovini, i to obezbjeđivanje kreditnih sredstava u iznosu od 600 miliona eura od strane Kineske razvojne banke prema EFT grupi.\nG. Gazibegović je ovlašteni sudski tumač za njemački jezik, tečno govori B/H/S jezike i engleski jezik, te posjeduje osnovna znanja francuskog jezika.


ĐORĐEVIĆ BRUTALNO ISKREN: Ako neko želi da igra za reprezentaciju niko ne može da mu zabrani! - Informer\nVice | 17. 09. 2018.\nSelektor košarkaške reprezentacije Srbije Aleksandar Đorđević pričao je u intervjuu za Vice o neodazivanja nekih igrača na pozive u nacionalni tim.\nĐorđević kaže da niko, pa ni NBA klubovi, ne mogu da zabrane igraču da igra za reprezentaciju ako to on stvarno hoće.\nPpred svako drugo okupljanje reprezentacije glavno pitanje je izostanak igrača pre svih onih ih NBA lige, koja uprkos dogovoru sa FIBA ima mehanizme da spreče igrače da se odazuvu pozivu reprezentacija.\n- Moje lično mišljenje, nevezano za ulogu koju imam u ovoj selekciji, je da niko ne može da zabrani igraču da igra za reprezentaciju ako on to želi. Ukoliko on ima neku malu sumnju, ili ne želi da igra, ili štaveć, uvek će naći neći izgovor – malo će ga podupreti ekipa, da mu sugeriše da ovo leto preskoči, odmori, radi nešto drugo...ali evo, da vam kažem šta je tu najveća caka - kazao je za Vice Đorđević.\nSelektor je naveo primer legende španske i evropske košarke, Horhea Garbahose.\n- Čini mi se 2006. godine, Horhe Garbahosa je odigrao za Španiju sa jednom malom povredom, odbivši zahteve Toronta da preskoči to leto. On je hteo da igra, doneo je medalju svojoj zemlji, ali je posle tokom godine imao neki problem, i NBA je videla da tu ima štetu u odnosu na njegov učinak za klub. Dakle, oni njega plaćaju, a on nije na terenu nego samo u protokolu. I otad je krenulo sa tim dogovorima, i ja uvek spomenem Garbahosu kao nekoga ko je želeo da igra za svoju reprezentaciju. Klub uvek može da se pozove na neki medicinski problem, na neku staru povredu, može da se sakrije iza bilo čega. Ali ukoliko igrač oseća da može, da želi, vrata su mu otvorena i niko ne može da mu zabrani da igra za reprezentaciju. Da stavimo na kraju sve na stranu, zadnja je igračeva.\nBogdan Bogdanović i Nemanja Bjelica bili su u septembraskom "prozoru" na raspolaganju nacionalnom timu.\n- Oni su bili ovde i pre nego što su otišli u NBA i već imaju jedan odnos prema nacionalnom dresu. Oni su sada ovde kao bolji igrači, postoje igračke promene, ali njihov odnos prema reprezentaciji, uticaj na druge igrače i posvećnost radu su uvek bili besprekorni. Nisu oni ništa novo doneli, oni su „stari“ pravi lideri ove grupe, i na pravi način odgovaraju na sve izazove koji su pred njima.\nKošarka svetsko prvenstvo Aleksandar Đorđević košarkaška reprezentacija Srbije


„GEOKS“ NACIONALIZOVATI I SAČUVATI SVA RADNA MESTA\nNova komunistička partija Jugoslavije (NKPJ) zahteva od Vlade Srbije da hitno donese odluku o nacionalizaciji italijanske fabrike cipela „Geoks“ iz Vranja čije su privatne gazde najavile njeno gašenje i povlačenje sa srpskog tržišta.\nNakon nacionalizacije, fabrika cipela u Vranju treba da nastavi poslovanje kao preduzeće u vlasništvu države. Na taj način bi Srbija dobila domaću fabriku za proizvodnju cipela, čime bi se na domaće tržište plasirali proizvodi dostupni standardu potrošača a cipele bi mogle da se izvoze i na strana tržišta. Preuzimanjem fabrike „Geoks“ od strane države kroz proces nacionalizacije sačuvalo bi se svih 1.200 radnih mesta, podmirile bi se potrebe domaćeg tržišta cipela a sredstva od ostvarenog profita bi se uplaćivala u budžet Srbije za potrebe zdravstva, školstva i socijalane zaštite.\nNKPJ ističe da je objektivni krivac za odlazak italijanskog privatnog poslodavca iz Vranja upravo buržoaska vlast u Srbiji, kako prethodna predvođena Demokratskom strankom, tako i aktuelna na čelu sa Srpskom naprednom strankom. Buržoaska vlast je naime davanjem subvencija iz državnog budžeta, italijanskom privatnom poslodavcu u Vranju, omogućila da novcem koji kroz plaćanje poreza izdvajaju građani Srbije, zaposlenima u „Geoksu“ isplaćuje mizerne plate i tako ostvaruju ekstra profit. Istog trenutka kada je obaveza države da plaća subvencije „Geoksu“ istekla italijanski poslodavac se odlučio da proizvodnju iz Srbije iseli u neku zemlju, poput Albanije, gde je cena radne snage niža čak nego u našoj zemlji. Buržoaska Vlada Srbije je glavni krivac što je italijanski privatni poslodavac iz naše zemlje kroz ostvarivanje ekstra profita izneo enormni kapital na taj način što mu je omogućila velike subvencije iz budžeta kao i besplatno zemljište na prostoru na kojem je „Geoks“ poslovao. Primer „Geoksa“ najbolje potvrđuje svu pogubnost ekonomske politike na kojoj insistira vladajuća srpska buržoazija o izdvajanju novčanih sredstava iz budžeta Srbije kojim finansira poslovanje privatnih firmi. To je jasna potvrda da je buržoaska Vlada Srbije zastupnik interesa domaćeg i stranog privatnog kapitala a ne radnog naroda, te da joj je jedini cilj da njegovi vlasnici ostvare što veći profit eksploatacijom tuđeg rada.\nNKPJ ističe da najava Aleksandra Vučića, predsednika Srbije kako će turska privatna kompanija „Teklas“ u Vladičinom Hanu odmah zaposliti 250 a kasnije još toliko bivših radnika „Geoksa“ predstavlja gašenje požara čašom vode. Naime, na taj način se ne rešava problem najvećeg broja radnika „Geoksa“ koji posle odlaska gramzivog italijanskog privatnog posldavca ostaju bez posla i bez načina da obezbede egzistenciju svojih porodica. Takođe, i oni koji dobiju posao u turskom „Teklasu“ nemaju nikakvu garanciju da ih ponovo neće zadesiti ista sudbina ako vlasnik te fabrike odluči da iseli proizvodnju u neku od zemalja sa jeftinijom radnom snagom. Niko ne garantuje da će „Teklas“ ostati na našem tržištu i pored niza povlastica koje potpuno nezasluženo dobija od strane buržoaske vlade a što mu omogućava sticanje ekstra profita kojim se pune privatni džepovi. Isto tako, dok „Teklas“ iz zemlje iznosi enorman kapital eksploatacijom tuđeg rada i korišćenjem infrastrukture čiji je vlasnik postao budzašto kupovinom preduzeća „Sloga“ iz Vladičinog Hana iz stečaja u koji su ga neodgovornom ekonomskom politikom dovele buržoaske vlasti, zaposleni u tom preduzeću rade za niske nadnice i jedva sastavljaju kraj sa krajem.\nJedino rešenje koje može da donese dobrobit građanima Srbije je da Vlada odmah prestane sa pogubnom neoliberalnom politikom subvencija, niskih poreza i besplatnog ustupanja zemljišta privatnom kapitalu kao i zaduživanja pod nepovoljnim uslovima kod stranih banaka. Umesto toga je potrebno da država prekine sa privatizacijom javnog sektora, da otpočne proces industrijalizacije i nacionalizacije kao i da formira nacionalnu investicionu banku koja bi kreditirala aktivnost domaće privrede. Samo na taj način će se obezbediti radna mesta i puniti budžet Srbije. Svaka servilnost i oslanjanje na privatni kapital, na čemu aktuelna vlast insistira kao i prethodna, je protivna interesima radnog naroda.\nTags: radnička borba\nPrevious: KOMUNISTI IZRAZILI SOLIDARNOST SA KUBOM\nNext: STOP IZGRADNJI RUDNIKA KOMPANIJE “RIO TINTO”\n„GEOKS“ NACIONALIZOVATI I SAČUVATI SVA RADNA